Die Valkvisse (Cirrhitidae) is 'n vis-familie van die orde Perciformes. Daar is nege genera met minstens vyf en dertig spesies in die familie. Tien van die spesies kom aan die Suid-Afrikaanse kus voor. Die familie word 8 – 28 cm groot en beskik oor geen swemblaas nie. Hulle kom voor by koraalriwwe en eet skaaldiere, vis en plankton. Die volgende genera en gepaardgaande spesies kom aan die Suid-Afrikaanse kus voor: Amblycirrhitus Amblycirrhitus bimacula - Tweekol-valkvis Cirrhitus Cirrhitus pinnulatus - Marmer-valkvis Cirrhitichthys Cirrhitichthys aprinus - Gevlekte valkvis Cirrhitichthys guichenoti Cirrhitichthys oxycephalus - Gespikkelde valkvis Cristacirrhitus Cristacirrhitus punctatus – Swartgekolde valkvis Cyprinocirrhites Cyprinocirrhites polyactis - Swaelstert-valkvis Oxycirrhites Oxycirrhites typus - Langneus-valkvis Paracirrhites Paracirrhites arcatus - Hoefyster-valkvis Paracirrhites forsteri - Gesproete valkvis Paracirrhites forsteri Cirrhitichthys falco Oxycirrhites typus Cirrhitichthys oxycephalus Paracirrhites forsteri Paracirrhites arcatus Cirrhitichthys aprinus Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa. Phil & Elaine Heemstra. 2004. ISBN 1-920033-01-7


Die Turkse angora (Turks: Ankara Kedisi) is een van die antieke natuurlike katrasse. Dit het in Sentraal-Turkye ontstaan – in die Ankara-streek (voorheen bekend as Angora). Die katte word ook soms die ankarakat of angorakat genoem en in sekere verouderde geskrifte die angolakat. Soos alle huiskatte stam die Turkse angora van Afrika se vaalboskat (Felis silvestris lybica) af. Individuele katte is deur handelaars van Egipte en die bergagtige oostelike streke van Anatolië na Turkye gebring en deur inteling en natuurlike seleksie het hulle in langharige rasse soos die Turkse van en Turkse angora ontwikkel. Langhaarkatte is reeds in die laat 16de eeu van Klein-Asië, Persië en Rusland na Brittanje en Frankryk ingevoer, hoewel daar aanduidings is dat hulle reeds in die 14de eeu in Europa beland het vanweë die Kruistogte. Die Turkse angora is gebruik om die Persiese kat se pels te verbeter en is in die proses amper uitgewis. Hulle is teen die 17de eeu in Europa as ’n aparte ras erken. In die vroeë 20ste eeu het die Turkse regering in samewerking met die Ankara-dieretuin ’n teelprogram begin om te beskerm wat hulle as ’n nasionale skat beskou: die wit Turkse angora met ’n onpaar oë (een blou en een amberkleurige oog).


John Knox (* ca. 1513–1514 – † 24 November 1572) was ’n Skotse predikant en ’n leier van die Protestantse Hervorming wat beskou word as die stigter van die Presbiteriaanse denominasie in Skotland (tans die Kerk van Skotland). Hy het moontlik opvoeding aan die Universiteit van St. Andrews ontvang en as ’n notaris-priester gewerk. Hy is beïnvloed deur vroeë kerkhervormers soos George Wishart en het by die beweging om die Skotse kerk te hervorm aangesluit. Hy is vasgevang in die kerklike en politieke gebeure waarby die moord op Kardinaal Beaton in 1546 betrek is, asook die intervensie van Marie van Guise, die Skotse landvoog. Hy is die volgende jaar deur Franse magte gevange geneem en met sy vrylating in 1549 na Engeland verban. Terwyl hy in ballingskap was, was Knox gelisensieerd om in die Kerk van Engeland te werk, waar hy in die range gestyg het tot koninklike kapelaan vir Koning Eduard VI van Engeland. Hy het ’n hervormende invloed op die teks van die Algemene Gebedeboek (Book of Common Prayer) gehad. In Engeland het hy sy eerste vrou, Margery Bowes ontmoet.


Die Modeltobie (Canthigaster valentini) is 'n vis wat voorkom in die Indiese-Pasifiese area en aan die ooskus van Afrika van die Rooisee tot by die Aliwal-bank. In Engels staan die vis bekend as die Model toby. Die vis is geel-wit met geel kolletjis aan die bokant en swart strepe oor die bokant. Die stertvin is geel. Die mannetjies het blou strepe wat vanaf die oë uitstraal. Die vis word 9 cm lank. Die vis leef in koraal- en rotsriwwe in water wat tot 32 m diep is. Hulle eet alge en bodemongewerweldes. Voortplanting word gedoen op die harembeginsel; 'n dominante mannetjie het 4 - 7 wyfies. Die slym op die vis se vel veroorsaak dat hy sleg smaak en roofvisse vermy die vis as gevolg daarvan. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa. Phil & Elaine Heemstra. 2004. ISBN 1-920033-01-7 http://fishbase.org/summary/Canthigaster-valentini.html See-akwarium in Praag


Die Minskin is ’n katras, ’n kruising tussen ’n Munchkin en sfinkskat. Lys van katrasse Minskin by The International Cat Association (TICA) Geargiveer 13 Junie 2010 op Wayback Machine. Wikimedia Commons het meer media in die kategorie Minskin. Hierdie artikel is vertaal uit die Engelse Wikipedia Hierdie artikel is ’n saadjie. Voel vry om Wikipedia te help deur dit uit te brei.


Zeeland is 'n vlek in die munisipaliteit Berg en Dal in die provinsie Gelderland in Nederland. Hierdie artikel is ’n saadjie. Voel vry om Wikipedia te help deur dit uit te brei.


Wichmond is 'n dorp in die munisipaliteit Bronckhorst in die provinsie Gelderland in Nederland. Hierdie artikel is ’n saadjie. Voel vry om Wikipedia te help deur dit uit te brei.


Warnsveld is 'n dorp in die munisipaliteit Zutphen in die provinsie Gelderland in Nederland. Hierdie artikel is ’n saadjie. Voel vry om Wikipedia te help deur dit uit te brei.


Valkenlaagte is ’n nedersetting in die munisipaliteit Berg en Dal in die provinsie Gelderland in Nederland. Hierdie artikel is ’n saadjie. Voel vry om Wikipedia te help deur dit uit te brei.


Sterreschans is ’n nedersetting in die munisipaliteit Lingewaard in die provinsie Gelderland in Nederland. Hierdie artikel is ’n saadjie. Voel vry om Wikipedia te help deur dit uit te brei.


De Veenhuis is ’n nedersetting in die munisipaliteit Nijkerk in die provinsie Gelderland in Nederland. Hierdie artikel is ’n saadjie. Voel vry om Wikipedia te help deur dit uit te brei.


De Schatkuil is ’n nedersetting in die munisipaliteit Heumen in die provinsie Gelderland in Nederland. Hierdie artikel is ’n saadjie. Voel vry om Wikipedia te help deur dit uit te brei.


Die Suid-Chinese See (Chinees: 南海, pinyin: Nán Hǎi, letterlik: "Suidelike See"; Viëtnamees: Biển Đông, letterlik: "Oostelike See"; Thai: ทะเลจีนใต้; Maleis: Laut Cina Selatan; Indonesies: Laut Cina Selatan / Laut Tiongkok Selatan; Tagalog: Dagat Timog Tsina) is 'n see van die Stille Oseaan in Asië tussen Broenei, Indonesië, Maleisië in die suide, Viëtnam in die weste, die Volksrepubliek China in die noordweste, die Republiek China op Taiwan in die noorde asook die Filippyne in die ooste. Die Suid-Chinese See grens aan die Golf van Thailand in die weste, die Filippynse See in die ooste, die Sulusee in die suidooste. Die Suid-Chinese See word in die suidweste deur die Straat van Singapoer en die Straat van Malakka met die Andamanse See, in die suide deur die Karimata-straat met die Javasee en in die noordooste deur die Straat van Taiwan met die Oos-Chinese See verbind. Die see het 'n oppervlakte van sowat 3 685 000 km² en 'n gemiddelde diepte van 1 212 m.


Die Draakvisse (Callionymidae) is 'n vis-familie van die orde Perciformes. Die taksonomie van die familie is nog onseker en die aantal genera wat deel vorm van die familie is onbekend. Daar is ongeveer 140 spesies in die familie. Elf van die spesies kom aan die Suid-Afrikaanse kus voor. Die familie se lywe is langwerpig en die vissies is klein. Hulle is bodembewoners. Die spesies van die familie het twee dosale vinne. Die voorste dorsale het net vier strale maar hulle is lank. Die bekkenvinne is lank en groot en hul basis is naby die basis van die pektorale vin. Die grootte van familielede wissel van 2.6 tot 28 cm. Hulle leef in koraalriwwe, sanderige en modderige bodems tot op 400 m en vreet onder andere skaaldiere, slakke en wurms. Geslagsdimorfie kom voor in die familie. Die wyfies is oor die algemeen kleiner as die mannetjies. Die volgende genera en gepaardgaande spesies kom aan die Suid-Afrikaanse kus voor: Neosynchiropus Neosynchiropus marmoratus Neosynchiropus stellatus - Sterretjie-drakie Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa.


Die Dikkoppe en Wurmvisse (Microdesmidae) is 'n vis-familie wat tot die orde Perciformes behoort. Die familie bestaan uit twee sub-families: Microdesminae Ptereleotrinae Die sub-familie staan bekend as die wurmvisse en bestaan uit vyf genera en dertig spesies wat in tropiese en subtropiese water van al die oseane van die wêreld voorkom. Die subfamilie bestaan uit vyf genera en vier en veertig spesies. Twee van die genera en ses van die spesies kom aan die Suid-Afrikaanse kus voor. Die grootte wissel van 3 – 12 cm. Die sub-familie is lank en effens plat en was voorheen geklassifiseer onder die familie Gobiidae. Die vis leef in getypoele en sanderige bodems naby riwwe en eet soöplankton. Die volgende genera en spesies kom voor aan die Suid-Afrikaanse kus: Nemateleotris Nemateleotris magnifica - Vuur-dikkop Ptereleotris Ptereleotris evides - Skêrstert Ptereleotris heteroptera - Swartstert-dikkop Ptereleotris monoptera - Enkelvin-dikkop Ptereleotris zebra - Zebra-dikkop Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa. Phil & Elaine Heemstra. 2004. ISBN 1-920033-01-7


Nawojowa Góra is 'n dorp in die Poolse woiwodskap Klein-Pole, distrik Krakow. Dit is die grootste dorp van die munisipaliteit Krzeszowice. Dit is ongeveer 24 kilometer wes van die streek se hoofstad, [Krakow]], geleë (18 km van die grens). Nawojowa Góra het 'n bevolking van 1 928 in 2009 gehad. Hierdie artikel is ’n saadjie. Voel vry om Wikipedia te help deur dit uit te brei.


Molly en Wors is 'n situasiekomedie (sitkom) wat van 2009 tot 2011 op kykNET uitgesaai is. Die program draai rondom die disfunksionele Visagie-gesin wat binne Johannesburg in 'n luukse Toskaanse Villa woon. Die gesinslede bestaan uit Wors, Molly, Vaatjie en Blapsie. Die onderliggende humor lê in ironie, die ontbloting van dubbele standaarde, sinspeling, sowel as die "parvenu" wat tot uiting kom. Die hoofrolspelers is as volg: Willie Esterhuizen as Wors Visagie Lizz Meiring as Molly Visagie Gerhard Odendaal as Vaatjie Visagie Carien Botha as Blapsie Visagie Marga van Rooy as Ella Visagie Andrew Thompson as Theunis Van Rooyen Cherie van der Merwe as Sjarmeney Verwey Albert de Villiers as Hardus Vogel Worsie is die hoof van die huis. Hy werk bedags by 'n onderneming wat batterye verkoop. Hy gebruik gereeld die werk as verskoning om sosiale geleenthede (partytjies en streelkastele) by te woon en tree verontskuldigend op sodra hy uitgevang word. Sy straf is dan om in die vrykamer die nag deur te bring. Worsie is verskriklik jaloers op Dokter Proctor. Ook bekend as jou ronde vroutjie, soos Ella Visagie haar noem.


PDF (Engels: Portable Document Format) is 'n lêerformaat vir die stoor van dokumente op rekenaars. Die formaat is in 1993 deur Adobe geskep om dit makliker te maak om dokumente te versprei en te deel. PDF word dikwels gebruik om dokumente voor te berei voor dit gedruk word. Die dokumente kan gestileerde teks en beelde bevat. Anders as ander formate word dokumente gestoor sodat die inhoud nie die manier hoe dit op verskillende skerms, rekenaars en drukkers vertoon word beïnvloed nie. PDF is ook 'n oop-standaard wat amptelik op 1 Julie 2008 deur die Internasionale Standaardeorganisasie (ISO) gepubliseer is. PDF-leser sagteware word benodig om PDF-dokumente te lees. Voorbeelde van sulke lesers is Adobe Acrobat, Adobe Reader en Foxit-leser. Adobe Acrobat Foxit-leser Geargiveer 5 Februarie 2012 op Wayback Machine Sumatra PDF - 'n minimalistiese PDF-leser vir Windows. Hierdie artikel is ’n saadjie. Voel vry om Wikipedia te help deur dit uit te brei.


Rassie Erasmus (5 November 1972 in Despatch) is 'n voormalige Springbokrugbyspeler en Suid-Afrika se sewe-en-veertigste Springbokkaptein. Hy het Suid-Afrika in een toets aangevoer en het homself as 'n afrigter gevestig deur die Vrystaat tot Curriebekerkampioen te lei. Hy was ook deel van Suid-Afrika se span tydens die Rugbywêreldbeker 1999. Hy is op 1 Maart 2018 as die nuwe Springbokafrigter aangestel en rig dié span tydens die Rugbywêreldbeker 2019 af. Rassie Erasmus by SARugby.co.za Hierdie artikel is ’n saadjie. Voel vry om Wikipedia te help deur dit uit te brei.


Ђ (kleinletter: ђ) is ’n letter van die Cyrilliese alfabet wat in Serwies gebruik word. Dit word uitgespreek as /dʑ/.


Mugiliformes is 'n vis-orde wat hoort tot die klas Actinopterygii. Daar is slegs een familie in die orde Mugiliformes: Mugilidae Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Visordes van Suider-Afrika http://fishbase.org Hierdie artikel is ’n saadjie. Voel vry om Wikipedia te help deur dit uit te brei.


Myliobatiformes is 'n visorde wat aan die klas Elasmobranchii behoort. Die volgende families is deel van die orde Myliobatiformes : Dasyatidae Gymnuridae Hexatrygonidae Myliobatidae Plesiobatidae Potamotrygonidae Urolophidae Urotrygonidae Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Visordes van Suider-Afrika http://fishbase.org


Die Miao (Chinees: 苗族) is 'n etniese groep in die Volksrepubliek China wat in die Guizhou en die Hunan in die suide van die land saamgetrek is. Kleiner groepe woon in die provinsies Yunnan, Chongqing, Guangxi, Hubei en Sichuan. Die Miao is een van 55 etniese minderhede wat amptelik deur die Volksrepubliek China erken word. Met 'n bevolking van 9 miljoen is hulle die vyfde grootste etniese groep in die land. (en) Sjinese Miao Geargiveer 28 Julie 2010 op Wayback Machine Sjinese Miao Geargiveer 18 Januarie 2021 op Wayback Machine Hierdie artikel is ’n saadjie. Voel vry om Wikipedia te help deur dit uit te brei.


Die 2013 Superrugbyseisoen het in Februarie 2013 afgeskop met voorseisoenwedstryde wat van middel Januarie gespeel is. Dit was die derde seisoen van die vergrote 15-span-toernooi en die 18de van die rugbykompetisie tussen provinsiale spanne van die suidelike halfrond. Daar is elke naweek van 15 Februarie tot 13 Julie gespeel (met ’n drie-week breuk tussen rondtes 17 en 18 vir internasionale wedstryde) en die eindwedstryd is op 3 Augustus 2013 beslis. Die kompetisie was oor 23 weke beslis met ’n totaal van 125 wedstryde wat gespeel is. Dit het begin met drie groepe van vyf spanne wat volgens lande ingedeel was (daar was dus ’n Australiese, Nieu-Seelandse en Suid-Afrikaanse groep). Met die nuwe formaat het die seisoenwedstryde uit twee tipes wedstryde bestaan, nl.: Intergroepwedstryde – Elke span het tweekeer teen elk van die ander spanne in die groep gespeel, in tuis- en wegwedstryde. (Sien onderstaande tabelle vir groepe) Tussengroepwedstryde – Elke span het teen vier van die spanne van die ander twee groepe gespeel, waarvan vier wedstryde tuis was en vier wedstryde weg. Daar was dus teen een span van elke ander groep nié gespeel nie.


Nieuw-Dijk is ’n dorp in die munisipaliteit Montferland in die provinsie Gelderland in Nederland. Hierdie artikel is ’n saadjie. Voel vry om Wikipedia te help deur dit uit te brei.


Die Higgsboson of Higgsdeeltjie is in deeltjiefisika ’n hipotetiese elementêre deeltjie wat saam met die Higgsveld massa aan ander deeltjies verleen en waarsonder die heelal geen massa sou gehad het nie. Die boson word soms ook die "God-deeltjie" genoem na aanleiding van die titel van ’n boek deur die Nobelprys-wenner Leon Lederman, The God Particle: If the Universe Is the Answer, What Is the Question? (1993), waarin die skrywer onder meer beweer dat die ontdekking van die deeltjie noodsaaklik is om die struktuur van materie finaal te verstaan. Wetenskaplikes hou egter nie van dié term nie. Die bestaan van die Higgsboson is op 14 Maart 2013 tentatief deur die Europese Organisasie vir Kernnavorsing (CERN) bevestig. In deeltjiefisika gee elementêre deeltjies en fundamentele wisselwerkings vorm aan die wêreld om ons. Die Standaardmodel is ’n teorie wat hierdie deeltjies, waaruit alle materie en straling bestaan en wat dus die basiese boublokke van die heelal is, beskryf. Dit verduidelik feitlik alles wat ons waarneem behalwe swaartekrag. Tot in die 1960's het die Standaardmodel egter nie verklaar hoe elementêre deeltjies massa verkry nie.


Die Richardsbaai-Noord-breekwatervuurtoring is geleë aan die punt van die noordelike breekwater by Richardsbaai. Die skraal betontoring is 12 m (39 voet) hoog, met 'n klein lantern en galery, en het 'n fokale vlak van 15 m (49 voet) bo seevlak. Die toring is geverf met swart en wit horisontale bane en lewer twee groen flitse elke 5 sekondes. PUB. 112 List of Lights, Radio Aids and Fog Signals, 2016, Western Pacific and Indian Oceans including the Persian Gulf and Red Sea. National Geospatial Intelligence Agency, Springfield, VA. URL besoek op 2017-06-16. Koördinate: 28°48′18″S 32°05′54″O / 28.80500°S 32.09833°O / -28.80500; 32.09833 Hierdie artikel is ’n saadjie. Voel vry om Wikipedia te help deur dit uit te brei.


Josh Duhamel (gebore te Minot, Noord-Dakota, op 14 November 1972) is 'n Amerikaanse akteur. 2004 The Picture of Dorian Gray - Dorian Gray 2004 Win a Date with Tad Hamilton! - Tad Hamilton 2006 Turistas - Alex 2007 Transformers - Capt. William Lennox 2009 Transformers: Revenge of the Fallen - Maj. William Lennox 2010 The Romantics - Tom 2010 When in Rome - Nick Beamon 2010 Ramona and Beezus - Hobart 2010 Life as We Know It - Eric Messer 2011 Transformers: Dark of the Moon - Lt. Col. William Lennox 2011 New Year's Eve - Sam Ricker 2012 Fire with Fire - Jeremy Coleman Josh Duhamel op Twitter Josh Duhamel op Facebook Josh Duhamel se MySpace-bladsy. Hierdie artikel is ’n saadjie. Voel vry om Wikipedia te help deur dit uit te brei.


Landbouweekblad is 'n tydskrif vir die landbousektor wat weekliks deur Media24 in Suid-Afrika uitgegee word. Die tydskrif bied sy lesers landbounuus, asook wetenskaplik nagevorsde artikels oor 'n wye reeks van boerderypraktyke. Landbouweekblad het 'n sirkulasie van 43 000 eksemplare per week. Dit is 'n toonaangewende landboutydskrif in Suid-Afrika. Die tydskrif bereik 86% van die boere en ander rolspelers in die landbousektor. Die Landbouweekblad is ook een van die min Afrikaanse tydskrifte wat op Apple se toepwinkel beskikbaar is. Agri24 se (sensor)us verskuif[dooie skakel], besoek op 27 Mei 2012 Landbou-toep Landbouweekblad se webtuiste Hierdie artikel is ’n saadjie. Voel vry om Wikipedia te help deur dit uit te brei.


’n Teleskoop is, net soos 'n verkyker, 'n optiese instrument waarmee verafgeleë voorwerpe vergroot waargeneem kan word. Die naam kom uit Grieks en beteken letterlik "ver-kyker". Terwyl 'n verkyker ontwerp is om op relatief kort afstande te gebruik, is 'n teleskoop ontwerp vir sterrekundige waarnemings, dus op baie groot afstande. Die eerste bekende praktiese teleskope is aan die begin van die 17de eeu in Nederland uitgevind; hulle het met glaslense gewerk en was dus refraktorteleskope (ook genoem ligbrekers). Die eerste reflektorteleskope (ook genoem spieëlteleskope), wat met spieëls werk, is binne ’n dekade ontwerp. In die 20ste eeu het talle soorte teleskope ontstaan, soos radioteleskope in die 1930's en infrarooiteleskope in die 1960's. Die woord "teleskoop" verwys nou na ’n groot verskeidenheid instrumente wat verskillende dele van die elektromagnetiese spektrum kan waarneem. Die eerste bekende werkende teleskope was die refraktorteleskope wat in 1608 in Nederland die lig gesien het. Hul uitvinding word toegeskryf aan drie mense: Hans Lippershey en Zacharias Janssen, twee brilmakers in Middelburg, en Jacob Metius van Alkmaar.


Die San-Andreas-breuk of San Andreas-verskuiwing is 'n breuklyn waarlangs twee tektoniese plate, die Stille Oseaan- en die Noord-Amerikaanse Plaat, by mekaar verbyskuif. Dit loop oor 'n lengte van sowat 1 100 kilometer parallel met die kuslyn vanaf Meksiko in die suide tot by San Francisco in die noorde en verdeel die Amerikaanse deelstaat Kalifornië in twee helftes, waarby San Francisco op die Noord-Amerikaanse Plaat en Los Angeles op die Stille Oseaan-plaat geleë is. Dit is een van min tektoniese plaatgrense wat op die land en nie - soos die meeste breuklyne - op die seebodem van die oseane geleë is nie. Sodoende word wetenskaplike navorsing vergemaklik. Die San Andreas-verskuiwing bestaan nie uit een enkele breuklyn nie, maar vorm 'n hele netwerk van breuke wat dwarsdeur Kalifornië strek - vanaf die Saltonmeer in die suide tot Kaap Mendocino in Noord-Kalifornië. Die breuklyn, wat diep in die grond strek, is na die San Andreas-meer vernoem, 'n deel van die breuk wat suid van San Francisco geleë is en met water volgeloop het. Groot dele van die breuklyn is nie sigbaar nie en is met pale gemarkeer.


Ds. Michiel Christiaan Vos (Kaapstad, 31 Desember 1759 - Tulbagh, 26 Februarie 1825) was slegs die vierde Suid-Afrikaanse predikant in die Nederduitse Gereformeerde Kerk. Hy was 'n omstrede figuur wat enersyds geëer is en andersyds verguis is. Vos was die jongste van die vyf kinders uit die huwelik van Jan Hendrik Vos, gebore in Batavia, en Johanna Bok, gebore in Kaapstad. Hy het van sy geboorte af gely aan 'n "allerlastigste ligchaamskwaal", 'n pynlike huidsiekte wat hom sy lewe lank gekwel het en wat hom liggaamlik verswak het. Dit het hom ook terneergedruk, sentimenteel en dweperig gemaak. Sy hele lewe was hy lydende en in sy kinderjare het hy meermale verlang om liewer dood te wees. In 1768 is hy aangetas deur die destydse heersende kindersiekte, waarskynlik pokke, wat amper sy lewe geëis het. Toe hy nog pas vyf jaar oud was, is sy vader oorlede terwyl sy moeder later weer getrou het. In 1773 is hy as leerling by sy oudste broer geplaas om die ambag van silwersmid te leer.


Die Slangbaber (Clarias theodorae) is 'n varswater vis wat voorkom in die Kunenerivier, Okavangorivier, die boonste en onderste gedeeltes van die Zambezirivier, Kafuerivier, Limpoporivier en die kusriviere van noordelike KwaZulu-Natal. Buite Suider-Afrika kom hulle ook voor in die Malawimeer, Kongorivier-stelsel en die Rufigirivier in Tanzanië. In Engels staan die vis bekend as die Snake catfish. Die Slangbaber het ‘n klein koppie, sowat een sesde van sy totale lengte, met vier paar baarde. In die bokaak is twee tandplate. Die rugvin is baie lank, sowat twee derdes van die totale vis se lengte en loop tot voor die stertvin. Die vetvin is afwesig. Die stertvin is rond en goed ontwikkel. Die anale vin strek oor die helfte van die totale vislengte. Die buikvin is gepaard en swak ontwikkel. Die borsvin is gepaard en swak ontwikkel. Sy liggaamsvorm (profiel) is silindries en lank. Die skubbe is mikroskopies klein in slym. Die vis se kleur is donkerbruin tot swart met die maag en vinne effens ligter. Die vis word nie baie groot nie, sowat 30 cm en 200g.


’n Cartouche in Egiptiese hiërogliewe is ’n ovaal met ’n horisontale streep aan die einde wat aandui dat die teks daarbinne die naam van ’n farao is. Dit is soms ook vir die naam van gode gebruik. Hoewel die cartouche gewoonlik vertikaal met ’n horisontale eindstreep is, is dit soms horisontaal met ’n vertikale eindstreep. In populêre skrif, ’n vereenvoudigde vorm van die hiërogliewe wat later ontstaan het, is die cartouche gereduseer tot twee hakies en ’n vertikale lyn. Die farao se troon- en persoonlike naam is gewoonlik binne die cartouche geskryf. Die doel daarvan was om hom te beskerm teen bose geeste, in die lewe en die dood. Die antieke Egiptiese naam daarvoor was sjenoe, want die cartouche was die uitbreiding van ’n sjen-ring, die simbool vir ewigheid. Die woord "cartouche" is die eerste keer deur die soldate van Napoleon gebruik toe hulle Egipte binnegeval en dié ovaal ringe teëgekom het oral waar hulle gegaan het. Dit het vir hulle gelyk soos ’n geweer se patroon (Frans: cartouche).


Rietfontein kan verwys na: Rietfontein, Noord-Kaap, dorp en grenspos tussen Suid-Afrika en Namibië. Rietfontein, Pretoria, voorstad van Pretoria, Gauteng. Rietfontein, Vrystaat, nedersetting noord van Sasolburg. Rietfontein, Limpopo


Die Afrika-greepvis (Hepsetus odoe) is 'n varswater vis wat voorkom in die Kunene- en Okavangoriviere, die boonste gedeelte van die Zambezirivier en die Kafuerivier. Dit kom ook in Sentraal-Afrika en Wes-Afrika voor. Die vis kom egter nie voor in die groot mere van Afrika nie. In Engels staan die vis bekend as die African Pike - in die Caprivi staan die vis bekend as die Varswater Snoek. Dié vis is ‘n varswater spesie en moenie met die soutwater Snoek verwar word nie. Die vis se kop is slangagtig en vierkantig van voor gesien. Die profiel is wreed en reguit. Sy tande is buite die bek sigbaar, in vliese versteek, in pare geplaas en uiters gevaarlik. Die rugvin is klein, vierkantig en op die laaste derde gedeelte van die lyf teenwoordig. Die vetvin is aanwesig, halfpad tussen die rug- en stertvin en is oranje/swart. Die stertvin is goed ontwikkel en gevurk. Die anale vin is redelik goed ontwikkel. Die buikvin is gepaard. Die borsvin is gepaard maar redelik klein. Die vis se vorm is baie vaartbelyn vir groot spoed. Die lyf kleur is geelgroen tot donkergroen, amper swart op die rug.


Württemberg-Hohenzollern is 'n voormalige deelstaat van Duitsland in die sentrum van die huidige Baden-Württemberg. Die deelstaat is ná die Tweede Wêreldoorlog op 19 September 1945 in die Franse besettingsone gestig. Die hoofstad was Tübingen. Die eerste en enigste verkiesing het op 18 Mei 1947 plaasgevind en die Eerste Minister was Gebhard Müller. Op 25 April 1952 het die deelstaat Baden-Württemberg uit die drie lande Baden, Württemberg-Baden en Württemberg-Hohenzollern ontstaan. Hierdie artikel is ’n saadjie. Voel vry om Wikipedia te help deur dit uit te brei.


Chris de Clerq is 'n Suid-Afrikaanse akteur. De Clerq begin sy loopbaan as akteur in 1989 in 'n advertensie in Los Angeles, Kalifornië. Teen 1992 was hy 'n bekende gesig op Suid-Afrikaanse televisie as Paul Brink in M-Net se sepie, Egoli: Plek van Goud. Daarna was hy 'n aanbieder op SAUK se tydskrifprogram, Pasella en later op Reise en Soetkyse, 'n reisprogram op kykNET. Stilte, 2012 as Oom Hans Verraaiers (Rolprent) Ballade vir Robbie de Wee (Rolprent) Alles wat Mal is (Rolprent) Kamera Ligte Liefde (Rolprent) Seun (Rolprent) Bond of Blood (Rolprent) Reise en Soetkyse (aanbieder) Pasella (aanbieder) Egoli: Plek van Goud as Paul Brink Hierdie artikel is ’n saadjie. Voel vry om Wikipedia te help deur dit uit te brei.


Cobus Grobbelaar (gebore in Randfontein op 27 Mei 1981) is 'n rugbyspeler wat vir die Goue Leeus in die Curriebeker en die Lions in Superrugby speel. SA rugbyprofiel Geargiveer 26 Oktober 2012 op Wayback Machine Lions rugby Geargiveer 17 Mei 2012 op Wayback Machine itsrugby.co.uk profiel Hierdie artikel is ’n saadjie. Voel vry om Wikipedia te help deur dit uit te brei.


Die Ouhout (Leucosidea sericea) is 'n boom wat in die oostelike gedeelte van Suid-Afrika voorkom, maar nie aan die kus nie. Die naam is afgelei van die hout van die boom wat stadig brand, soos ou verrotte hout. Die boom het kwasterige en verdraaide stamme. Dit is inheems aan Zimbabwe en Suid-Afrika en kom in die Oos-Kaap, Vrystaat, Gauteng, KwaZulu-Natal, Limpopo, Mpumalanga en Noordwes voor. Op die SANBI-rooilys word dit as 'veilig' gelys. Alfabetiese lys van Suid-Afrikaanse bome Algemene gids tot BOME. Keith, Paul & Meg Coates Palgrave. 2000. ISBN 1-86872-527-8 "Flora van Zimbabwe" (in Engels). Geargiveer vanaf die oorspronklike op 13 Julie 2018. "SANBI-rooilys" (in Engels). Geargiveer vanaf die oorspronklike op 13 Februarie 2020. Wikiwoordeboek het 'n inskrywing vir ouhout. Hierdie artikel is ’n saadjie. Voel vry om Wikipedia te help deur dit uit te brei.


Claudius Ptolemaeus (Grieks: Κλαύδιος Πτολεμαῖος, Klaudios Ptolemaios; Latyn: Claudius Ptolemaeus; omstreeks 90 n.C. – omstreeks 168 n.C.) was ’n Romeinse burger van Egipte wat in Grieks geskryf het. Hy was ’n wiskundige, sterrekundige, aardrykskundige, astroloog en musiekteoretikus, asook die digter van ’n enkele puntdig in die Anthologia Graeca. Ptolemaeus was die skrywer van verskeie wetenskaplike verhandelings wat lank van groot belang was vir die latere wetenskap. Wat die sterrekunde betref, het hy geglo die Aarde is die middelpunt van die heelal. Hy het ’n handboek oor dié geosentriese teorie geskryf wat die Almagest genoem is. Sy sienings het die wetenskap langer as 1 400 jaar oorheers, tot lank ná die Middeleeue. Die groot stad Alexandrië is in die vierde eeu v.C. deur Alexander die Grote gestig en was eeue lank die middelpunt van die Hellenistiese (Griekse) kultuur. Selfs nadat dit in die jaar 80 v.C. onder Romeinse oorheersing gekom het, het dit 'n sentrum vir geleerdheid gebly.


Baardskeerdersbos is 'n landelike nedersetting in die Rooi-Strandveld van die Overberg. Elim, Wes-Kaap lê oos van Baardskeerdersbos, Bredasdorp en Napier na die noordooste en Gansbaai weswaarts. Omdat dit slegs met grondpaaie bereik kan word, het dorpsontwikkeling tot dusver uitgebly. Sou die beoogde teerpad tussen Gansbaai en Bredasdorp 'n werklikheid word, sal die gehuggie vinnig verander. Oor die oorsprong van die naam bestaan onduidelikheid. Waarskynlik is dit na 'n soort spinnekop met die naam baardskeerder genoem. Huise in die hoofstraat. Uitsig oor die dorpie van oorkant die Boesmansrivier-vallei. Lys van dorpe in Suid-Afrika "Hoofplek Baardskeerdersbos". Sensus 2011.


Die Mungarra-kragstasie is 'n kragsentrale 50 km suid-oos van Geraldton in Wes-Australië. Dit word deur natuurlike gas aangedryf. Drie gasturbines word ingespan om 'n totale uitset van 112 MW se elektrisiteit te lewer. Die stasie is in 1990 in bedryf gestel. "Pipeline plans down under on the up and up. (Dampier to Perth, Australia gas pipeline)", Gas World International (Euromoney Trading Limited) v195 (n4854): p3(1), 1990-02-01, ISSN 0960-1635  (en) Inligting oor die kragstasie Geargiveer 3 Julie 2010 op Wayback Machine Hierdie artikel is ’n saadjie. Voel vry om Wikipedia te help deur dit uit te brei. Koördinate: 28°53′21″S 115°07′04″O / 28.88914°S 115.11785°O / -28.88914; 115.11785


’n Kwesbare spesie is ’n spesie wat op die IUBN-rooilys, die Internasionale Unie vir die Bewaring van die Natuur en Natuurlike Hulpbronne se lys van bewaringstatus, aangedui word as waarskynlik om uit te sterf tensy die omstandighede verbeter wat sy voortbestaan en voortplanting bedreig. Daar is tans 4 728 diere en 4 914 plante wat as "Kwesbaar" geklassifiseer is, in vergelyking met 1998 se syfers van 2 815 en 3 222 onderskeidelik. Kwesbaarheid word gewoonlik veroorsaak deur die verlies of vernietiging van die spesie se habitat. So ’n spesie is nie bedreig of kritiek bedreig nie, maar uitwissing staar dit op medium termyn in die gesig. IUCN (2012). "IUCN Red List version 2012.2: Table 2: Changes in numbers of species in the threatened categories (CR, EN, VU) from 1996 to 2012 (IUCN Red List version 2012.2) for the major taxonomic groups on the Red List" (PDF). Geargiveer vanaf die oorspronklike (PDF) op 2013-01-27. Besoek op 2012-12-31. List of Vulnerable species[dooie skakel] as identified by the IUCN Red List of Threatened Species Hierdie artikel is ’n saadjie.


Ian Kirkpatrick (25 Julie 1930 – 17 November 2012), of Oom Kirkie soos hy bekend gestaan het, was 'n legendariese springbokspeler, -afrigter en -keurder. Kirkpatrick het tussen 1953 en 1961 in 13 toetse vir Suid-Afrika gespeel. Die eerste hiervan was op 5 September 1953 in Kaapstad teen Australië gewees en die laaste op 18 Februarie 1961 teen Frankryk in Parys. Hy was jare lank 'n afrigter op Stellenbosch. Die hoogtepunt van sy loopbaan as afrigter was egter die Curriebeker-oorwinning van die Griekwas in 1970 gewees. In hierdie eindstryd het die Griekwas vir Noord-Transvaal met 11-9 in Kimberley verslaan. Hy is op 17 November 2012 op 82-jarige ouderdom by sy huis op Somerset-Wes in sy slaap oorlede. Hy word oorleef deur sy vrou, Norma, drie kinders, Peter Kirkpatrick, Richard Liddle en Bridgette Schuitmaker en vyf kleinkinders. Barnard, Marelize (19 November 2012). "Legende van rugby in sy slaap oorlede". Volksblad. Geargiveer vanaf die oorspronklike op 30 Desember 2012. Besoek op 19 November 2012. Barnard, Marelize (19 November 2012). "Ian Kirkpatrick (82) in sy slaap oorlede".


Die Zambezi-knorbaber (Parauchenoglanis ngamensis) is 'n varswater vis wat voorkom in die Okavangorivier en die boonste gedeelte van die Zambezirivier in Suider-Afrika. Buite Suider-Afrika kom die vis ook voor in die Kasairivier in die Kongorivier-stelsel. In Engels staan die vis bekend as die Zambezi grunter - in die Caprivi staan die vis bekend as die Knorhaan. Die vis se kop en rug is geel/olyf bruin, wat ligter tot ‘n ligbruin of wit maag word met verspreide swart kolle en verskeie vertikale strepe wat bestaan uit swart kolle oor die lyf. Daar is ook swart kolle op die vinne. Die skubbe is mikroskopies klein in slym. Die dorsale en pektorale vinne is sterk met strale in. Die vetvin agter op die rug is prominent en die stertvin is baie goed ontwikkel en bolrond. Beide die borsvin en die rugvin het ‘n sterk, baie skerp, stekel. Die kop is groot, ietwat plat en gepunt met vlesige lippe, maar die oë sit ver terug. ‘n Niervormige kol klein tandjies is in die bokaak teenwoordig. Daar is drie pare baarde om die mond met die buitenste paar die langste.


Jeremia is die 24ste boek in die Bybel. Dit is in die Ou Testament, en was dus voor Christus geskryf. Jeremia (ca. 645- ca. 587 v.C.) was ŉ Bybelse profeet wie se optrede in Juda gekenmerk is deur sy skerp kritiek op die politieke en godsdienstige verhoudinge in sy land. Hy het sy hele lewe lank geveg teen die geestelike bekrompenheid, wat die oorsaak was van die uiteindelike val van Jerusalem. Die Bybelboek wat sy naam dra, is ingewikkeld en gevarieerd saamgestel en bevat baie biografiese gegewens oor die profeet self. Jeremia (Jeremias, seun van Hilkía, gebore ca. 645 v.C.) het uit die priesterlike geslag van die dorpie Anatot, net noord van Jerusalem, gestam. In 627 v.C. het hy 'n visioen gekry waarin sy roeping aan hom bekend gemaak is (Jer. 1). Dié roeping het sy persoonlike lewe ingrypend verander, omdat hy gedwonge gevoel het om elke politieke en geestelike ontwikkeling voortaan noukeurig te volg. Teen alle gevestigde opvattinge en soms selfs teen sy eie gevoelens in, het hy die Woord van God verkondig soos dit aan hom geopenbaar is.


Die Israelse kurper (Oreochromis aureus) is 'n varswatervis wat op die Kaapse Vlakte, die Wes-Kaap en KwaZulu-Natal voorkom. Die natuurlike gebied waar die vis voorkom is Israel, die onderste gedeelte van die Nylrivier, die Tjadmeer en die Niger- en Sénégalrivier. In Engels staan die vis bekend as die Israeli tilapia. Hierdie vis is reeds gedurende 1910 in Suid-Afrika vrygelaat. Die mannetjies het gedurende die broeityd 'n helder blou kop met 'n blouswart ken en keel. Die stertvin is pienkerig. Die vis word tot 30 cm lank en die Suid-Afrikaanse hengelrekord is 1,85 kg. Alfabetiese lys van visse Kurper Lys van Suider-Afrikaanse visse volgens wetenskaplike name Lys van varswater visfamilies Lys van visfamilies http://fishbase.org/summary/Oreochromis-aureus.html A Complete Guide to the FRESHWATER FISHES of Southern Africa. Paul Skelton. 2001. ISBN 978-1-86872-643-1 BioLib


Kenji Tochio (橡尾 健次, Tochio Kenji?, 26 Mei 1941 -) is 'n voormalige Japannese sokkerspeler. Hy het vir die Japanse nasionale sokkerspan uitgedraf. National Football Teams Japan National Football Team Database Hierdie artikel is ’n saadjie. Voel vry om Wikipedia te help deur dit uit te brei.


Hierdie artikel bevat ’n lys van vlae van Australiese deelstate en gebiede. Australië bestaan uit ses deelstate, een federale gebied (die Australiese Hoofstadgebied) en twee gebiede (waarvan die Jervisbaaigebied geen vlag het nie). Daarnaas is daar ook sewe eksterne gebiede waarvan slegs twee amptelike vlae het. Nieu-Suid-Wallis Queensland Tasmanië Victoria Wes-Australië Suid-Australië Australiese Hoofstadgebied Noordelike Gebied Kerseiland Kokoseilande Norfolkeiland Ashmore- en Cartiereilande Australies-Antarktiese Gebied Heard- en McDonaldeilande Jervisbaaigebied Koraalsee-eilande Vlag van Australië Deelstate en gebiede van Australië Wikimedia Commons het meer media in die kategorie Vlae van deelstate van Australië. (en) Australiese deelstate en gebiede by Flags of the World.


Romeinse syfers verwys na die syferstelsel wat deur die Romeinse Ryk gebruik is. Die Romeine het getalle voorgestel deur middel van 'n kombinasie van letters uit die Latynse alfabet. Die getalle 1 tot 10 is as volg geskryf: I, II, III, IV, V, VI, VII, VIII, IX, en X. Die alledaagse gebruik van Romeinse syfers in Europa het lank na die val van die Romeinse Ryk voortgeduur. Dit is eers vanaf die 14de eeu dat die moderne Arabiese syferstelsel hom geleidelik begin vervang het. Sekere getalle word deur een letter voorgestel: Die ander getalle word deur 'n reeks van hierdie syfers voorgestel wat dan bymekaargetel word. Gewoonlik word die grootste syfers links van die kleiner syfers geskryf: XVII beteken X+V+I+I = 10+5+1+1 = 17. Maar, indien daar kleiner syfers aan die linkerkant van grotes staan, dan moet die klein syfers afgetrek in plaas van opgetel word: IX = 10-1 = 9, en XLIV = (50-10)+(5-1) = 44. Hierdie artikel is ’n saadjie. Voel vry om Wikipedia te help deur dit uit te brei.


Pondoland Pondoland is 'n historiese landstreek en natuurgebied aan die Suid-Afrikaanse kus langs die Indiese Oseaan in die Oos-Kaap. Die gebied is die voormalige Pondo Koninkryk en die tradisionele gebied van die Pondo, een van die Xhosa-groepe. Die belangrikste sentrum is die voormalige hawe van Port St. Johns by die monding van die Umzimvuburivier (Xhosa vir "Seekoeirivier"). Hierdie artikel is ’n saadjie. Voel vry om Wikipedia te help deur dit uit te brei.


Die NG gemeente Waterford is 'n besonder klein gemeente van die Nederduitse Gereformeerde Kerk in die sinodale gebied van Oos-Kaapland. Omstreeks 1850 is daar 'n klein buitekerkie op die oewers van die Sondagsrivier in die distrik en gemeente Jansenville gebou. Hierdie plekkie het later die sentrum van die gemeente Waterford geword. In 1919 is die gemeente Waterford toe van die moedergemeente van Jansenville afgestig. Twee groot wyke van die NG gemeente Somerset-Oos het ook hul gewig by Waterford ingegooi, en dan is daar ook 'n paar gesinne uit die gemeente Pearston aan Waterford afgegee. Hierdie gemeente is met oor die 800 lidmate afgestig. In die jaar 1920 ontvang Waterford sy eerste leraar in die persoon van prop. P.S. van der Westhuizen. Daar was nog geen pastorie nie en dadelik is planne gemaak om 'n pastorie te bou. Die jong leraar kon toe later in 'n pragtige gebou sy intrek neem. In 1922 neem ds. Van der Westhuizen 'n beroep aan na Steytlerville. In dieselfde jaar word ds. C.G. Ochse in die gemeente bevestig. Hy arbei tot 1945, toe hy sy emeritaat aanvaar het.


Yasutaro Matsuki (松木 安太郎, Matsuki Yasutaro?, 28 November 1957 -) is 'n voormalige Japannese sokkerspeler. Hy het vir die Japanse nasionale sokkerspan uitgedraf. National Football Teams Japan National Football Team Database Hierdie artikel is ’n saadjie. Voel vry om Wikipedia te help deur dit uit te brei.


Hisashi Kaneko (金子 久, Kaneko Hisashi?, 12 September 1959 -) is 'n voormalige Japannese sokkerspeler. Hy het vir die Japanse nasionale sokkerspan uitgedraf. National Football Teams Japan National Football Team Database Hierdie artikel is ’n saadjie. Voel vry om Wikipedia te help deur dit uit te brei.


Clamator is 'n genus van voëls in die familie van koekoeke (Cuculidae). Die genus omvat vier spesies. Clamator coromandus Clamator glandarius - Gevlekte koekoek Clamator jacobinus - Bontnuwejaarsvoël Clamator levaillantii - Gestreepte nuwejaarsvoël Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Gill, F., Wright, M. & Donsker, D. (2010). IOC World Bird Names (weergawe 2.6). (en) Hierdie artikel is ’n saadjie. Voel vry om Wikipedia te help deur dit uit te brei.


Susan Cloete is/was 'n Afrikaanse aktrise. Sy het een van die hoofrolle in die Afrikaanse rolprent, Die Tweede Slaapkamer vertolk. Twee jaar later was sy in die film Piet my Niggie te sien gewees. Piet my Niggie, 1964 as Nellie Nel Die Tweede Slaapkamer, 1962 as Maxie le Roux Hierdie artikel is ’n saadjie. Voel vry om Wikipedia te help deur dit uit te brei.


Die Laaste Tango is 'n Afrikaanse rolprent wat op 5 Julie 2013 in teaters begin draai het. Die film is in Loxton in die Karoo verfilm. Die bekroonde skrywer, Deon Meyer het die draaiboek geskryf en die regie behartig. Die film is sy debuut as rolprentregisseur. Die Laaste Tango is 'n spanningsvolle liefdesverhaal propvol intrige. Die ouderdomsperk 12 TG (taal, geweld). Louw Venter as die speurder, Herkules de Wet Antoinette Louw as Ella Winter Marius Weyers as kapt. Mauritz Duvenhage Stian Bam as die psigopaat, Basson Ilse Oppelt as kol. Marga Hoffman Heino Schmidtt as Dave Malan Loukmaan Adams as speurder-sersante Basie Beyers Rob Van Vuuren as prokureur Kevin King. Gerhard Odendaal Stephanie Badenhorst Lize-Marie Swart Wessel Pretorius Herkules de Wet is 'n 34-jarige werkverslaafde speurder. Hy stel 'n lokval vir Basson, 'n psigopaat wat nege vroue grusaam vermoor het. Wanneer hy hom uiteindelik vang, rand hy hom só erg aan dat hy drie jaar se werk en 'n skuldigbevinding in gevaar stel. De Wet se baas stuur hom na Loxton, 'n afgeleë dorpie in die Bo-Karoo, om af te koel en te wag dat die omstredenheid oorwaai.


Leicester (Engels: [ˈlɛstər] luister (hulp·inligting) is 'n stad en unitary authority in die East Midlands-streek van Engeland wat as die administratiewe sentrum van Leicestershire fungeer. Die stad is aan die Soarrivier en naby die National Forest-bosgebied geleë. Met 'n bevolking van 330 000 in die unitary authority en 440 000 in Groter Leicester (Leicester Urban Area) volgens die sensus van 2011 is Leicester die tiende grootste stad in die Verenigde Koninkryk, die grootste stad in die East Midlands asook die tweede grootste in die hele Midlands-streek na Birmingham. Opvallend is die hoë persentasie van jong inwoners (in 2011 was 27 persent van die bevolking 19 jaar oud of jonger) asook die groot aandeel bewoners van nie-Britse afkoms. Leicester huisves die grootste gemeenskap van etniese minderhede en immigrante in die Koninkryk, veral danksy immigrasie uit Suid-Asië. As 'n belangrike kommersiële en nywerheidsentrum lewer Leicester se ekonomie, die grootste in die East Midlands, met sowat £11 miljard 'n kwart van dié streek se totale bruto geografiese produk op en bied werkgeleenthede vir 437 000 mense.


Oupa for Sale is 'n Afrikaanse rolprent wat op 8 Januarie 1968 vrygestel is. Die regisseur was Richard Daneel en die skrywer was Werner Grünbauer. Die rolprent is 'n dramatiese komedie met intriges en liefde. Dit het 'n vrolike en gelukkige einde. Arthur Swemmer as Oupa van der Poel Johan du Plooy as die arm boer, Oupa se seun Wena Naudé as Katryn Bill Brewer as Peter Petheridge Marius Weyers as Kobie Pieter Hauptfleisch as Nick Cisca Marais as Alice Petheridge Petru Wessels as Evie Petheridge Dis nie elke familie wat 'n oupa het nie en dus reken die arm boer dat hulle Oupa dalk 'n goeie prys kan oplewer as hy te koop aangebied word. Maar dan stel die Engelsman, Oupa se aartsvyand, skielik belang en bied R2000 aan. Lys van Afrikaanse rolprente Hierdie artikel is ’n saadjie. Voel vry om Wikipedia te help deur dit uit te brei.


Die Grootknoet (Calidris tenuirostris) is 'n seldsame swerwer aan die ooste van Suider-Afrika. Die voël word gewoonlik by riviermondings in Mosambiek gesien en is al twee keer aan die Weskus opgeteken. Die voël is 26 – 28 cm lank, 125 - 220 g groot met 'n vlerkspan van 64 cm. In Engels staan die voël bekend as die Great Knot. 'n Grootknoet. 'n Swerm. Wikispecies het meer inligting oor: Calidris tenuirostris Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-926-7 BirdLife International (2012). "Calidris tenuirostris". IUCN Rooilys van Bedreigde Spesies. Weergawe 2012.1. Internasionale Unie vir die Bewaring van die Natuur. Besoek op 16 Julie 2012.AS1-onderhoud: ref=harv (link) Hierdie artikel is ’n saadjie. Voel vry om Wikipedia te help deur dit uit te brei.


Die tangens van 'n hoek word gedefinieer as die verhouding tussen die teenoorstaande en die aanliggende sye van 'n reghoekige driehoek. In reghoekige driehoek ABC is: tan  A = a b {\displaystyle \tan A={\frac {a}{b}}} ; tan  B = b a {\displaystyle \tan B={\frac {b}{a}}} En ook: sin  A = a c {\displaystyle \sin A={\frac {a}{c}}} ; sin  B = b c {\displaystyle \sin B={\frac {b}{c}}} cos  A = b c {\displaystyle \cos A={\frac {b}{c}}} ; cos  B = a c {\displaystyle \cos B={\frac {a}{c}}} Sin: “sints” → sin = teenoorstaande oor skuins Cos: “cosas” → cos = aangrensend oor skuins Tan: “tanta” → tan = teenoorstaande oor aangrensend Wanneer die hoek uitgewerk word van die verhouding van die sye, noem ons dit boogtan of die inverse van tan.


'n Selfie is 'n foto wat iemand van hom- of haarself neem. Die persoon wat die foto neem is dus self op die foto (in 'n spieël of met een of beide arms) sigbaar. So 'n selfie word gewoonlik met 'n selfoon of digitale kamera geneem. Die gebruik is veral gewild by jongmense. 'n Selfie kan gebruik word as avatar op webtuistes of ander sosiale media. Dit kan ook geneem word as bewys dat 'n persoon iets gedoen het, iets aangehad het of by 'n bepaalde plek was. Andersyds kan dit ook die resultaat van 'n ledige spelery wees. Spesiale selfiestokke is beskikbaar om mense te help om beter selfies te neem. Die kamera word aan die stok gemonteer, wat dan gebruik word om foto's van verder, of vanuit 'n ander hoek te neem. In 2013 is die woord "selfie" in verskeie woordeboeke opgeneem, onder andere: Van Dale Groot woordenboek van de Nederlandse taal; en Oxford English Dictionary. Dié woord is in 2015 in die sesde uitgawe van die Handwoordeboek van die Afrikaanse Taal opgeneem.


Die NG gemeente Port Elizabeth is die oudste gemeente van die Nederduitse Gereformeerde Kerk in die stad Port Elizabeth, hoewel dit eers in 1907 gestig is. Die gemeente het in 2013 sowat 500 belydende lidmate gehad. As 'n stigting van die Britse nedersetters van 1820, het Port Elizabeth as 'n suiwer Britse stad ontwikkel; daar was nooit, soos byvoorbeeld in Kaapstad, 'n tydperk waarin die Hollandse of Afrikaanse gees hier oorheersend was nie. Die platteland om Kaapstad het Afrikaans gebly, maar weens genoemde gebeurtenis in 1820, was die omgewing van Port Elizabeth vir 'n groot deel Engels. Tog het die stad se vroeë welvaart in die eerste plek afgehang van die Afrikaners. "Die Baai" was die grootste uitvoerhawe vir die wol van 'n aansienlike gebied van die Kaapkolonie en die Vrystaat, en het die vernaamste deel van sy inkomste uit hierdie bron getrek. Nietemin, ten spyte van hierdie noue band, was die Afrikaners hier vreemdelinge. Vir 'n lang tyd was daar geen Afrikaanse wolmakelaar of handelaar nie; al die winste het in die sak van nie-Afrikaners gegaan.


Die Blougrysvlieëvanger (Muscicapa caerulescens) is 'n algemene standvoël in rivierbos en vogtige, oop breëblaarboomveld. Sommige voëls beweeg gedurende die winter na laer areas. Hulle kom een-een of in pare voor. Die voël is 14 – 15 cm groot en weeg 15 - 17 gram. In Engels staan die voël bekend as die Ashy Flycatcher. Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-926-7 BirdLife International (2012). "Muscicapa caerulescens". IUCN Rooilys van Bedreigde Spesies. Weergawe 2012.1. Internasionale Unie vir die Bewaring van die Natuur. Besoek op 16 Julie 2012.AS1-onderhoud: ref=harv (link) Hierdie artikel is ’n saadjie. Voel vry om Wikipedia te help deur dit uit te brei.


Die Geelkwikkie (Motacilla flava) is 'n voël en skaars tot gelokaliseerde algemene Palearkties-broeiende besoeker. Hulle kom gewoonlik in groepies voor in vogtige kortgrasgebiede naby watermassas. Die voël is 17 cm groot en weeg 14 - 21 gram. In Engels staan die voël bekend as die Western Yellow Wagtail. Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-926-7 BirdLife International (2012). "Motacilla flava". IUCN Rooilys van Bedreigde Spesies. Weergawe 2012.1. Internasionale Unie vir die Bewaring van die Natuur. Besoek op 16 Julie 2012.AS1-onderhoud: ref=harv (link) Hierdie artikel is ’n saadjie. Voel vry om Wikipedia te help deur dit uit te brei.


Die 2013-Rugbykampioenskap was die tweede jaarlikse rugbykompetisie tussen die nasionale spanne van Argentinië, Suid-Afrika, Australië en Nieu-Seeland. Die reeks is vanaf 17 Augustus tot 5 Oktober 2013 gespeel. Die spanne was onderskeidelik die Pumas, Springbokke, Wallabies en die All Blacks. Laasgenoemde span het die reeks gewen. (en) 2013 Rugby Championship op ESPN


Vaalhoek is 'n nedersetting in Kgalagadidistrik van Botswana. Dit lê aan die suidelike punt van Botswana, digby die grens met Suid-Afrika, en beskik oor 'n laerskool. Die bevolking het 346 getel tydens die 2001 sensus. "Distribution of population by sex by villages and their associated localities: 2001 population and housing census". Geargiveer vanaf die oorspronklike op 2007-11-24. Besoek op 2007-12-19. Hierdie artikel is ’n saadjie. Voel vry om Wikipedia te help deur dit uit te brei.


Die 25ste Golden Globe-toekenningsaand, wat uitnemendheid in die rolprente van 1967 vereer het, is op 12 Februarie 1968 gehou.


Manasse Tyiseseta (* 25 April 1850 in Otjimbingwe; † 17 April 1898 in Omaruru) was 'n stamleier van 'n groep Herero's met hulle hoofkwartier in Omaruru. Manasse Tyiseseta was 'n student in Augustineum in Otjimbingwe. Hy het in 1867 saam met Christian Wilhelm Zeraua na Omaruru (vorige naam: Okonjose) gegaan. Hier was Manasse 'n onderwyser by die skool van 1871 tot 1882. Hy is getroud met 'n dogter van Zeraua: Albertina Tjiseseta Zeraua (1851-1951). Hulle het 3 kinders gehad: Michael Tyiseseta (1872–1924) Hugo Tyiseseta (1877-1951) Charlotte Tyiseseta Zeraua (1881-1951) Victor Franke vertel dat gedurende die runderpes-epidemie van 1897 Tyiseseta Manasse nie sy vee wou laat inent nie. Manasse is op 17 April 1898 aan ingewandskoors oorlede. Sy graf is langs die graf van Christian Wilhelm Zeraua by die ou begraafplaas in Omaruru. Manasse Tyiseseta was 'n half-broer van Hoof Tjaherani (regeer 1860-1884). Na die dood van Tjaherani of na die dood van Christian Wilhelm Zeraua in 1884 was Tyiseseta Manasse die Herero-leier van Omaruru. Hy het 'n verdrag van beskerming op 3 November 1885 met Heinrich Ernst Göring van die Duitse Ryk aangegaan.


Die Fanerosoïkum of Fanerosoïese Eon is die huidige geologiese eon, die een waarin die dierelewe volop is. Dit strek oor sowat 542 miljoen jaar, vanaf die tyd dat uiteenlopende hardedopdiere hul verskyning gemaak het. Die naam is afgelei van die Antieke Griekse woorde φανερός en ζωή, wat beteken "sigbare lewe", omdat eens geglo is dat lewe begin het in die Kambrium, die eerste geologiese periode van hierdie eon. Die tyd voor die Fanerosoïkum word die Prekambrium genoem. Die Fanerosoïkum word gekenmerk deur die vinnige ontstaan van verskeie diere-filums, die evolusie van dié filums in uiteenlopende vorme, die ontwikkeling van komplekse plante, die evolusie van visse en die ontstaan van insekte en vierpotiges. In dié tyd het plaattektoniek veroorsaak dat die kontinente beweeg en een landmassa, Pangaea, gevorm het wat weer uiteengedryf en die huidige kontinente gevorm het. Die Fanerosoïkum word verdeel in drie eras: die Paleosoïkum, Mesosoïkum en Kainosoïkum. Wikiwoordeboek het 'n inskrywing vir Fanerosoïkum.


Australopithecus africanus was ’n vroeë hominied van die genus Australopithecus wat tussen sowat 3,03 en 2,04 miljoen jaar gelede in die laat-Plioseen en vroeë Pleistoseen geleef het. Nes die ouer Australopithecus afarensis was Au. africanus fyn gebou en daar word geglo dit was ’n direkte voorouer van die moderne mens. Uit fossieloorblyfsels blyk Au. africanus het baie meer met die moderne mens ooreengestem as Au. afarensis, met ’n meer mensagtige kopbeen wat plek gehad het vir ’n groter brein en meer menslike gelaatstrekke. Au. africanus is nog net op vier plekke in Suider-Afrika gevind – Taung (1924), Sterkfontein (1935), Makapansgat (1948) en Gladysvale (1992). Raymond Dart het begin belangstel in fossiele wat in 1924 naby ’n myn in Taung naby Kimberley, Suid-Afrika, gevind is. Die belowendste van hierdie fossiele was ’n kopbeen van ’n snaakse aap-agtige kreatuur wat sekere eienskappe met mense gemeen gehad het soos oogholtes, tande en die opening by die basis van die kopbeen oor die ruggraat wat gedui het op ’n menslike houding.


Amira Willighagen (Nijmegen, 27 Maart 2004) is 'n jong Nederlandse sangeres wat bekend geword het met die sing van operaliedere. Haar moeder, Frieda, is 'n Suid-Afrikaner wat aan die Hoërskool Wesvalia in Klerksdorp gematrikuleer en in 1995 na Nederland verhuis het. Willighagen verwerf op negejarige ouderdom bekendheid in haar geboorteland toe sy in die program Holland's Got Talent die aria O mio babbino caro uit die Italiaanse opera Gianni Schicchi sing. Haar oudisie op YouTube is wêreldwyd deur meer as 20 miljoen mense gesien. In die daaropvolgende direkte beeldsending sing sy Ave Maria van Charles Gounod. Op 28 Desember 2013 seëvier Willighagen in die eindronde met haar uitvoering van Nessun dorma uit die opera Turandot. Naas haar sang is Amira ook 'n ywerige atleet. Sy wen die Zevenheuvelenloop in haar kategorie in November 2012 sowel as in November 2013. In Januarie 2014 triomfeer sy in haar kategorie in die Leemkuil-landloop. Haar debuutalbum, getitel Amira, is in Engeland opgeneem en teen die einde van Maart 2014 uitgereik. 'n Deel van die opbrengs uit CD-verkope en optredes word vir die bou van speelterreine vir arm kinders geskenk.


Vis word as voedsel verbruik deur verskeie spesies, insluitend die mens. Vis is 'n belangrike bron van proteïen vir mense dwarsdeur die geskiedenis. In kulinêre en visserykonteks, sluit die term vis ook skulpvis, soos weekdiere, skaaldiere en stekelhuidiges in. Vars vis bied 'n goeie bron van hoë gehalte proteïen en bevat baie vitamiene en minerale. Dit kan beskou word as óf witvis, olierige of skulpvis. Witvis, soos skelvis en stokvis, bevat baie min vet (gewoonlik minder as 1%), terwyl olierige vis soos sardientjies, tussen 10-25% vet bevat. As gevolg van die hoë vetinhoud, bevat laasgenoemde 'n verskeidenheid van vetoplosbare vitamiene (A, D, E en K) en noodsaaklike vetsure, wat almal noodsaaklik is vir die gesonde funksionering van die liggaam. Navorsing oor die afgelope paar dekades het getoon dat die voedingstowwe en minerale in vis, en veral die omega 3-vetsure gevind in pelagiese visse, hart-vriendelik is en verbetering in breinontwikkeling en voortplanting kan veroorsaak. Dit het weereens die rol van visvoedsel in die menslike liggaam se funksies beklemtoon.


Die kortvlerktinktinkie (Cisticola brachypterus) is 'n gelokaliseerde algemene standvoël in welige gras in oop boomveld en savanne. Die voël is 11 cm groot en weeg 9 gram. In Engels staan die voël bekend as die short-winged cisticola. Alfabetiese lys van Suid-Afrikaanse voëls Lys van Suid-Afrikaanse voëls (gegroepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-928-1 BirdLife International (2012). "Cisticola brachypterus". IUCN Rooilys van Bedreigde Spesies. Weergawe 2013.2. Internasionale Unie vir die Bewaring van die Natuur. Besoek op 26 November 2013.AS1-onderhoud: ref=harv (link)


Die Bruinsylangstertjie (Prinia subflava) is 'n algemene, wydverspreide standvoël in boomveld en digte, welige plantegroei. Die voël is 13 cm groot en weeg 9 gram. In Engels staan die voël bekend as die Tawny-flanked Prinia. Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-926-7 Wikimedia Commons het meer media in die kategorie Bruinsylangstertjie. Wikispecies het meer inligting verwant aan Bruinsylangstertjie BirdLife International (2012). "Prinia subflava". IUCN Rooilys van Bedreigde Spesies. Weergawe 2013.2. Internasionale Unie vir die Bewaring van die Natuur. Besoek op 26 November 2013.AS1-onderhoud: ref=harv (link) Hierdie artikel is ’n saadjie. Voel vry om Wikipedia te help deur dit uit te brei.


Sir Edward William Elgar, 1ste Baronet, (* 2 Junie 1857, † 23 Februarie 1934) was 'n Engelse komponis wat veral met sy orkeswerke, waaronder die Enigma Variations, marsmusiek soos die Pomp and Circumstance Marches, concertos vir viool en tjello, twee simfonieë, koorwerke (waaronder The Dream of Gerontius), kamermusiek en liedere bekendheid verwerf het. Baie van sy werke maak deel uit van die Britse en internasionale repertoire van klassieke musiek. Elgar is in 1904 deur koning Edward VII tot ridder geslaan. In 1924 is hy as Master of the King's Music benoem ('n besondere pos in die koninklike huishouding). Alhoewel na Elgar dikwels as tipies Engelse komponis verwys word, is hy hoofsaaklik deur musikale strominge van vastelandse Europa beïnvloed. Elgar het homself as buitestaander beskou, nie net in musikale opsig nie, maar ook in sosiale. Terwyl musikale kringe deur akademici oorheers is, het hy self geen formele opleiding gehad nie en hom as komponis volledig deur eie studie gevorm. As lidmaat van die Rooms-Katolieke Kerk is hy in sommige Brits-Protestantse kringe met argwaan bejeën.


’n Takson word polifileties genoem as die laaste gemeenskaplike voorsaat van alle organismes in die takson nie self tot die takson behoort nie. ’n Hipotetiese takson, "gevleueldes" – wat sou kon bestaan uit voëls, vlermuise en insekte – sou polifileties gewees het as die gemeenskaplike voorsaat nie ook ’n "gevleuelde" was nie. Polifiletiese taksons verskil van monofiletiese taksons, waar die groep die gemeenskaplike voorsaat en al die afstammelinge daarvan insluit, en van parafiletiese taksons, waar die voorsaat wel tot die groep behoort, maar nie al die afstammelinge nie. In moderne taksonomie word daarna gestreef om waar moontlik slegs met monofiletiese taksons te werk. Die moontlikheid om die DNA van organismes te vergelyk, het die ontwikkeling van ’n nuwe klassifikasiestelsel versnel.


Die Investituurstryd was 'n magstryd tussen die keisers van die Heilige Romeinse Ryk en die pouse van Rome tydens 11e en 12de eeu. Die stryd is vernoem na die liturgiese handeling met die aanstelling van 'n biskop waar die staf en ring van sy amp aan hom gegee is. Die twis was in wese oor die benoeming van hoë geestelikes soos ryksbiskoppe en abte en abdisse. Beide die keiser en die pous wou die aanstellings maak. In die 10e eeu het die keiser gaandeweg medeseggenskap verkry by die benoeming van biskoppe in die Heilige Romeinse Ryk. Dit was nie snaaks nie, want vaak het die keiser landelike, politieke en selfs militêre opdragte aan die biskoppe gegee. Dit het gelei tot misbruike, soos simonie en die skending van die selibaat. In die 11de eeu het hervormers begin om die sekulêre invloed by die benoeming van geestelikes aan bande te lê. Veral die kloosters van Gorze en Cluny het hulle daarvoor beywer. Hoewel die twis reeds bestaan het tydens die bewind van keiser Hendrik III, word veral sy seun Hendrik IV met die investituurstryd verbind.


Rosyntjie 'n Rosyntjie is 'n gedroogde druiwekorrel. Rosyntjies word in baie dele van die wêreld geproduseer en rou geëet of gebruik in gekook, gebak en brouery. In die Verenigde Koninkryk, Ierland, Nieu-Seeland, Australië en Kanada word die woord "rosyntjie" voorbehou vir die donkergekleurde gedroogde groot druiwe, met "sultana" 'n goue-bruin gedroogde druiwe, en "aalbessievla" om 'n gedroogde klein Swart Korinthe druiwe te beskryf. Dom Costello. "Kew Gardens explanation" (in Engels). Kew.org. Geargiveer vanaf die oorspronklike op 31 Mei 2013. Besoek op 16 Januarie 2014. (en) The Oxford English Dictionary entry at "currant" = "raisins of Corauntz n." Hierdie artikel is ’n saadjie. Voel vry om Wikipedia te help deur dit uit te brei.


Marike de Klerk (29 Maart 1937 – 3 Desember 2001) was die presidentsvrou van Suid-Afrika as vrou van die voormalige Staatspresident F.W. de Klerk gedurende 1989–1994. Sy was ook 'n politikus van die voormalige regerende Nasionale Party in haar eie reg. Sy is in 2001 in haar huis in Kaapstad vermoor. Marike is gebore in 'n bo-middelklas Afrikanergesin van Pretoria. Haar vader, Wilhelm Willemse, was 'n akademikus en skrywer. Hy was professor van sosiale patologie en sielkunde aan die Universiteit van Pretoria. Marike ontmoet haar toekomstige man, FW de Klerk, aan die Potchefstroomse Universiteit waar sy studeer het vir 'n handelsgraad. Die egpaar is later getroud en het drie kinders saam aangeneem; Jan, Willem en Susan. F.W. en Marike de Klerk was vir 39 jaar getroud voordat hulle geskei is in 1998. F.W. de Klerk het 'n week later weer getrou. In 2000 het sy verdere emosionele omwenteling in die gesig gestaar toe haar verhouding met haar verloofde en sakeman Johan Koekemoer, ineengestort het.


Die Dood van Sokrates (Frans: La Mort de Socrate) is ’n olieverfskildery van 1787 deur die Franse skilder Jacques-Louis David. Soos baie van sy werk uit dié dekade is die onderwerp van die skildery ’n klassieke tema, in dié geval die verhaal van die teregstelling van Sokrates, soos vertel deur Plato in sy Phaedo. In die storie word Sokrates skuldig bevind aan die korrupsie van die jeug van Athene en die bekendstelling van vreemde gode. Hy word tot die dood veroordeel deur die drink van gif. Eerder as om te vlug, gebruik Sokrates die geleentheid as ’n laaste les vir sy studente, en hy gaan sy dood kalm tegemoet. Op die skildery sit ’n ou man in ’n wit kleed regop op ’n bed, met sy een hand oor ’n beker en die ander hand in die lug. Hy word omring deur ander mans van verskeie ouderdomme, van wie die meeste ontsteld lyk, anders as die ou man. Die jong man wat vir hom die beker aangee, kyk weg en staan met sy vry hand oor sy gesig.


In die Germaanse mitologie is Ask en Embla die eerste mense, geskape deur Wodan, Wili en Wé uit hout wat hulle op die wêreldstrand gevind het, tydens die ontstaan van die Germaanse skeppingsgeskiedenis. Ask en Embla word genoem in die Edda en die Voluspa. In talle mitologieë ontstaan die mens uit hout of uit bome. (Ask beteken Es en Embla beteken Iep of Slingerplant). Uit die twee houtstompe skep die drie-eenheid Wodan, Wili en Wé hierdie eerste mense paar. Wodan skenk lewe, asem en spraak. Wili skenk bewussyn en bewegingsvermoë. Wé, skenk ten slotte 'n mooi uiterlik en gehoor. Met die koms van die Christendom na Wes-Europa, word hierdie Germaanse mense paar verban en vervang deur die Joodse Adam en Eva. Hierdie artikel is ’n saadjie. Voel vry om Wikipedia te help deur dit uit te brei.


Ichthyosaurus, of die igtiosourusse (uitspraak: IG-tie-oe-SOU-russe), was 'n genus van Ichthyosauria, 'n orde seereptiele wat sowat 250 miljoen jaar gelede tydens die Mesosoïese Era floreer het. Die naam beteken "visreptiel". Wikispecies het meer inligting verwant aan Ichthyosaurus Wikimedia Commons het meer media in die kategorie Ichthyosaurus. Hierdie artikel is ’n saadjie. Voel vry om Wikipedia te help deur dit uit te brei.


Parasaurolophus was ’n genus ornitopode-dinosourusse wat sowat 76,5 miljoen tot 73 miljoen jaar gelede tydens die Laat Krytperiode in Noord-Amerika voorgekom het. Hulle was plantvreters wat soms op twee en soms op vier pote geloop het. Hulle was lede van Hadrosauridae, ’n uiteenlopende familie Kryt-dinosourusse wat bekend is vir hul vreemde kopversierings. Dié genus het ’n groot kam op hul kop gehad wat ’n lang, krom buis gevorm het wat agtertoe en weg van die kop af gestaan het. Evans, D.C., Bavington, R. en Campione, N.E. (2009). "An unusual hadrosaurid braincase from the Dinosaur Park Formation and the biostratigraphy of Parasaurolophus (Ornithischia: Lambeosaurinae) from southern Alberta. Geargiveer 8 April 2020 op Wayback Machine" Canadian Journal of Earth Sciences, 46(11): 791–800. doi:10.1139/E09-050


Die Klas MH Mallet-stoomlokomotief is gebruik deur die Suid-Afrikaanse Spoorweë. Hierdie klas was ontwerp deur die SAS&H in Pretoria onder leiding van die Hoofmeganiese Ingenieur, D.A. Hendrie. Die lokomotief is gebou deur North British Locomotive Company in 1915. Daar is vyf lokomotiewe afgelewer en hulle is aanvanklik gebruik op die Germiston-Witbank trajek. Hulle was die kragtigste lokomotiewe op die Kaapspoor ten tyde van aflewering en was toegerus met Walschaerts-klepratwerk en superverhit. Gedurende die 1930's is hulle oorgeplaas na die Vrystaat en uit diens onttrek teen 1940. Wikimedia Commons het meer media in die kategorie Klas MH Mallet-stoomlokomotief. Paxton, Leith & Bourne, David: Locomotives of the South African Railways. p. 87. Struik. Kaapstad. ISBN 0 86977 211 2 Powerful Freight and Passenger Locomotives for a Narrow Gauge Railway (1910). American Engineer and Railroad Journal, May 1910, pp. 192-193 Klassifikasie van S.A.S. lokomotiewe met hernommeringslyste, uitgereik deur die Kantoor van die Hoofmeganiese Ingenieur, Pretoria, Januarie 1912, pp. 9, 12, 16, 47


Die Dodeakker van Giza (Arabies: أهرامات الجيزة) is ’n argeologiese terrein aan die Nylrivier sowat 9 km van Giza en 25 km suidwes van Kaïro, Egipte. Die kompleks van antieke monumente sluit in die drie piramides bekend as die Groot Piramides, die enorme beeldhouwerk bekend as die Groot Sfinks, verskeie begraafplase, ’n werkersdorp en ’n nywerheidskompleks. Die piramides het tydens die Hellenistiese tydperk beroemd geword nadat Antipater van Sidon dit gelys het as een van die sewe wonders van die antieke wêreld. Dit is die oudste van dié wonders en die enigste een wat nog bestaan. Die Piramides van Giza bestaan uit die Groot Piramide van Giza (ook bekend as die piramide van Cheops), die ietwat kleiner piramide van Chafra en die nog kleiner piramide van Menkaoere. Die Groot Sfinks is oos van die kompleks geleë. Egiptoloë stem saam dat die Groot Sfinks se kop dié van Chafra is. Tussen dié piramides is drie kleiner piramides, bekend as koninginpiramides. Terwyl die piramides gebou is, is die mastabas van adellikes om hulle opgerig. Die hoofbegraafplaas, naby die piramide van Cheops, is beplan met strate en lane.


Rosetta kan na een van die volgende verwys: Rosetta, 'n nedersetting in KwaZulu-Natal, Suid-Afrika. Rosetta, 'n nedersetting in Egipte. Rosettasteen, 'n donker granietsteen wat in 1799 in Egipte ontdek is. Rosetta-ruimtetuig, 'n ruimtetuig van die Europese Ruimteagentskap wat op 2 Maart 2004 gelanseer is.


Johannes Arnoldus (Lofty) Nel (*11 Augustus 1935 in Pretoria – †18 Julie 2016 in Kaapstad) was op sy dag ’n Suid-Afrikaanse rugbyspeler wat vir die Junior Bokke en as agtsteman en flank vir die Springbokke gespeel het. Nel was ewe tuis op agtsteman of flank en kon ook in die slotposisie sak. Hy het van 1957 tot 1971 vir Transvaal, Wes-Transvaal en die ou Suidoos-Transvaal gespeel. Die Mielieboere het in 1964 onder Nel se kapteinskap die SARB-raadstrofee gewen. Onder kapteinskap van Peter Allen is Nel ingesluit by ’n Junior Springbokspan wat in 1959 na Argentinië getoer het en al dertien wedstryde gewen het, ’n totaal van 456 punte aangeteken het en ’n skamele 47 punte afgestaan het. Nel maak sy Springbokdebuut op 25 Junie 1960 teen die All Blacks in Johannesburg. Hy het sy laaste toets op 12 September 1970, ook in Johannesburg, en teen dieselfde span gespeel. Hy het in elf toetse gespeel waatvan drie teen Australië en agt teen Nieu-Seeland was en waarvan die Springbokke vyf toetse gewen en ses verloor het.


African Bank is 'n kommersiële bank in Suid-Afrika. Die bank is deur die Reserwebank van Suid-Afrika as 'n "plaaslik-beheerde bank" gelisensieer. Dit is 'n filiaal die houermaatskappy, African Bank Investments Limited (Abil). Die bank se hoofkantoor is in Midrand, Suid-Afrika geleë. In 2014 het hulle ongeveer 3 miljoen kliënte gehad. Die bank het in ‘n ses maande periode tot en met Maart 2014 ‘n verlies van R3,1 miljard getoon. Op 10 Augustus 2014 het die president van die reserwebank, Gill Marcus aangekondig dat hulle African Bank onder kuratorskap plaas. Die maatreël is in plek gestel om die bank se deposante, aandeelhouers, krediteure en kliënte te beskerm. "argiefkopie". Geargiveer vanaf die oorspronklike op 2015-01-10. Besoek op 2015-01-10. "argiefkopie". Geargiveer vanaf die oorspronklike op 10 Januarie 2015. Besoek op 10 Januarie 2015. African Bank onder kuratorskap geplaas, Maroela Media, 10 Augustus 2014 Amptelike webtuiste Hierdie artikel is ’n saadjie. Voel vry om Wikipedia te help deur dit uit te brei.


Die Slag van Waterberg het op 11 Augustus 1904 by Waterberg in Duits-Suidwes-Afrika (die hedendaagse Namibië) plaasgevind. Dit was die beslissende geveg in die Duitse veldtog teen die Herero's. Die Duitse magte was onder die bevel van luitenant-generaal Lothar von Trotha met net meer as 1 500 soldate. Hulle was bewapen met 1 625 gewere, 30 kanonne en 14 masjiengewere. Die Herero's, daarteenoor, was onder die bevel van Samuel Maharero. Hulle het 3 500 tot 6 000 krygers en hulle families bymekaargebring, met die verwagting dat vredesonderhandelinge sou plaasvind. Die geskatte aantal Herero's in die gebied was tussen 25 000 en 50 000. Die res was met hulle tradisionele wapens bewapen. Tydens die geveg is die Herero's verslaan en is hulle die woestyn van Omaheke ingedryf waar die meeste van hulle weens dors omgekom het. Irwing, Keith (red.). "The Battle of Waterberg, part 1" (in Engels). namibia-1-on-1.com. Geargiveer vanaf die oorspronklike op 16 Oktober 2018. Besoek op 25 Junie 2013. Irwing, Keith (red.).


Bartholomeus Jacobus "Bartho (1924–1986) was 'n Afrikaanse skrywer, digter, dramaturg, regisseur en een van die sogenaamde Sestigers. Hy is oor sy lewe met 'n Hertzogprys, Perskorprys en 'n Encyclopaedia Britannica Award bekroon. Hy het ook onder die skuilnaam Herman Smal geskryf. Bartholomeus Jacobus Smit is op 15 Julie 1924 op Klerkskraal langs die Mooirivier in die distrik Potchefstroom gebore as seun van ’n polisiesersant. Sy ouers is Hermanus Johannes Smit en Gerta Jacoba Christina Smal. Hy is die middelste van drie kinders en het ’n ouer suster Stienie en ’n jonger broer Pieter (Petrus Johannes). As gevolg van die vader se werk verhuis hulle baie. Van Klerkskraal trek hulle Delareyville toe en daarvandaan na Kliprivier, dan Heidelberg en eindelik Standerton in die Oos-Transvaalse Hoëveld, waar hy sy hoërskooljare deurbring en matrikuleer. In standerd ses doen hy rumatiekkoors op, wat veroorsaak dat hy feitlik ’n hele jaar nie kan skoolgaan nie. As jong seun is sy begeerte om ’n beroepsbokser te word en hy is ook ’n kranige atleet wat die junior Suid-Afrikaanse kampioen is in paalspring en werpskyf.


Die Roswell-voorval verwys na die gebeure rondom ’n Amerikaanse militêre verkenningsballon wat in 1947 naby Roswell, Nieu-Mexiko, neergestort het. Dit het aanleiding gegee tot bewerings dat dit ’n buiteaardse ruimteskip is wat geval het. Die weermag wou die ware doel van die ballon, om Sowjet-kerntoetse op te spoor, wegsteek en het ná die aanvanklike groot belangstelling in die voorval berig dit was ’n gewone weerballon. Belangstelling oor die ongeluk het afgeneem tot in die laat 1970's, toe mense wat in VVV's belangstel, verskeie komplotteorieë uitgedink het. Daar is beweer een of meer ruimtetuie het by Roswell neergestort, dat die buiteaardse wesens in die tuie deur die weermag gevind is en dat hulle dit probeer wegsteek. In die 1990's het die weermag die ware aard van die Projek Mogul-ballon bekend gemaak. Tog is gissings oor Roswell steeds gewild in populêre media en komplotteorieë duur voort. Olmsted, Kathryn S. (2009). "Chapter 6: Trust No One: Conspiracies and Conspiracy Theories from the 1970s to the 1990s". Real Enemies: Conspiracy Theories and American Democracy, World War I to 9/11 (Oxford University Press). ble.


Evelyn Waugh Engelse skrywer en joernalis Gebore 28 Oktober 1903 in Londen, Engeland, Verenigde Koninkryk Oorlede 10 April 1966 Combe Florey, Somerset, Verenigde Koninkryk Literêre genres Romans, biografieë, kortverhale, reisverhale, outobiografiese werke, satires Bekende werke Decline and Fall (1928) A Handful of Dust (1934) Brideshead Revisited (1945) Sword of Honour (1952-1961) Arthur Evelyn St. John Waugh ([ˈɑrθər ˈiːvlɪn ˈsɪndʒən wɔː]; * 28 Oktober 1903, † 10 April 1966), algemeen bekend as Evelyn Waugh, was 'n Engelse roman-, biografie- en reisverhaalskrywer wat hom ook as joernalis en resensent bekwaam het. Evelyn Waugh is een van die bekendste 20e-eeuse skrywers van satiriese romans. Baie van sy werke bevat skerp kommentaar op die waardes en gewoontes van die rykes. Soos die meeste goeie satiriese werke, het Waugh sŉ 'n moraliserende motief; in sy geval die Katolisisme, wat na 1930 ŉ steeds belangriker tema in sy werk geword het. Hy het aan Hertford College, Oxford, gestudeer en was een van die "bright young things", 'n groep ryk, ligsinnige jongmense, wat hy later ongenadiglik skerp in sy romans ontleed het.


Noersoeltan Abisjewitsj Nazarbajef (Kasaks: Nursultan Ábishuly Nazarbaev; gebore 6 Julie 1940) is die president van Kasakstan. Nazarbajef is sedert Kasakstan se onafhanklikheid van die Sowjetunie in Desember 1991 die president, maar is al vanaf 1989 die land se leier. Hy was aanvanklik die Eerste Sekretaris van die Kommunistiese Party van die Kazachstanse Sosialistiese Sowjetrepubliek. In April 2011 is Nazarbajef vir 'n verdere vyf jaar herkies. In Februarie 2014 het hy voorgestel dat Kasakstan se naam na "Kazakh Eli" verander word. Op 20 Maart 2019 het Noersoeltan Nazarbajef as president van Kasakstan bedank en is deur sy partygenoot Kassym-Jomart Tokajef opgevolg. Gelyktydig is die land se hoofstad Astana na Noersoeltan hernoem. (zh) "哈萨克斯坦总统纳扎尔巴耶夫". 新华网. Onbekende parameter |trans_title= geïgnoreer (hulp) Xinhua News Agency Staff writer (4 April 2011). "Kazakhstan President Nazarbayev wins re-election". BBC News Asia-Pacific (in Engels). BBC News. Geargiveer vanaf die oorspronklike op 8 September 2019. Besoek op 7 Februarie 2014. (en) http://www.bbc.com/news/blogs-news-from-elsewhere-26082740 "Nursultan: Kazakhstan renames capital Astana after ex-president". BBC News (in Engels).


Air Hong Kong Beperk (AHK, Chinees: 香港華民航空) is die enigste suiwer vragredery gebaseer in Hongkong, met sy belangrikste sentrum op Hongkong Internasionale Lughawe. Die lugredery bedryf 'n spoedvragnetwerk na 12 bestemmings in nege lande, waaronder China, Japan, Maleisië, die Filippyne, Singapoer, Suid-Korea, Taiwan, Thailand en Viëtnam. Air Hong Kong het 'n vloot Airbus A300-600F algemene vragvliegtuie, en die lugredery was ok die bekendstellingskliënt van hierdie nuwe variant. Sy hoofkantoor is geleë op die vierde verdieping van die Suidtoring van "Cathay Pacific City". Air Hong Kong is in November 1986 deur drie plaaslike sakemanne gestig, wat huurdienste met 'n Boeing 707-320C vragvliegtuig op 4 Februarie 1988 begin het. In Junie 1994 het Hongkong se grootste draer, Cathay Pacific, 75% besit van die lugredery bekom; en die oorblywende 25% in Februarie 2002. In Oktober stig Cathay Pacific 'n gesamentlike onderneming met DHL Worldwide Express (DHL), waarin DHL 'n belang van 40% verkry het, terwyl Cathay Pacific die ander 60% behou het. "Directory: World Airlines." Flight International.


Die Sir Seewoosagur Ramgoolam-botaniese tuin (soms verkort tot die SSR Botaniese tuin), algemeen bekend as die Pamplemousses-botaniese tuin, is 'n gewilde toeriste-aantreklikheid in Pamplemousses, naby Port Louis, Mauritius. Dit is die oudste botaniese tuin in die Suidelike Halfrond en is bekend vir sy lang dam met die reuse waterlelies (Victoria amazonica). Die tuin is gebou deur Pierre Poivre (1719–1786) in 1770 en dek 'n gebied van sowat 37 hektaar. Die tuin, wat 'n lang ruk die derde plek beklee het tussen al die tuine wat oor die wêreld bewonder kan word, het al bekend gestaan as "Jardin de Mon Plaisir", "Jardin des Plantes", "Le Jardin National de l’Ile de France", "Jardin Royal", "Jardin Botanique des Pamplemousses", en tydens die Britse kolonialisme, die "Royal Botanical Gardens of Pamplemousses". Op 17 September 1988 is die tuin formeel genoem as "Sir Seewoosagur Ramgoolam Botaniese tuin", na die eerste Eerste minister van Mauritius, soos ook die kleiner SSR Botaniese Tuin van Curepipe.


Sphyrna is 'n genus van haaie in die familie van hammerkophaaie (Sphyrnidae). Die genus omvat 8 spesies wat reg oor die wêreld se oseane voorkom. Drie van hierdie spesies word langs die Suid-Afrikaanse kus aangetref. Hierdie spesies word aan die kop wat soos 'n hammer lyk uitgeken. Hulle oë is weerskante van hul 'hammerkoppe'. Hulle het vyf kieusplete en kom tot op dieptes van 300 m voor. Groot hammerkoppe kan gevaarlik vir mense wees, maar hulle is oënskynlik immuun teen die gif van pylsterte. Sphyrna corona Springer, 1940 Sphyrna couardi Cadenat, 1951 Sphyrna lewini (Griffith et Smith, 1834) - Skulprandhamerkophaai Sphyrna media Springer, 1940 Sphyrna mokarran (Rüppell, 1837) - Groot-hammerkophaai Sphyrna tiburo (Linnaeus, 1758) Sphyrna tudes (Valenciennes, 1822) Sphyrna zygaena (Linnaeus, 1758) - Gladde hamerkophaai Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Froese, Rainer, en Daniel Pauly, eds. (2009). Spesies van Sphyrna in FishBase. Februarie 2009-weergawe. Wikimedia Commons het meer media in die kategorie Sphyrna.


Bethlehem is 'n klein boerderygemeenskap in die Carmarthenshire-county van Wallis, Verenigde Koninkryk. Dit lê in die Tywivallei noordoos van Llandeilo en suidwes van Llangadog, maar aan die teenoorgestelde kant van die rivier van die besige Londen-Haverfordwestpad, die A40. Die sentrum van die dorp is ongeveer regvoor die ses huise oorkant die dorpsaal, met ander huise, die laerskool, en 'n voormalige poskantoor versprei op en langs die berg. Die "Nonconformist" kapel, waarna die dorp is vernoem is, is op 'n roete wat die westelike rand van die Brecon Beacons volg. Koördinate: 51°54′45″N 3°54′48″W / 51.91246°N 3.91321°W / 51.91246; -3.91321 Hierdie artikel is ’n saadjie. Voel vry om Wikipedia te help deur dit uit te brei.


Chloris is 'n genus van grasse wat algemeen as windmeul- of vingergras bekend staan. Dié grasse word wêreldwyd aangetref, maar kom veral in die tropiese en subtropiese streke, en meer dikwels in die Suidelike Halfrond voor. Die morfologie van hierdie grasse wissel, maar oor die algemeen is die plante minder as 'n half meter hoog en hulle bloeiwyses is soos sambrele gevorm, met 'n paar pluime wat rye stekeltjies dra. Die genus is vernoem na Chloris van die Griekse mitologie, 'n figuur wat met blomme en lente geassosieer word. Spesies sluit in: Chloris andropogonoides Chloris barbata Chloris ciliata Chloris cubensis Chloris cucullata Chloris divaricata Chloris elata Chloris gayana - Rhodesgras Chloris pectinata Chloris pycnothrix Chloris radiata Chloris sagraeana Chloris submutica Chloris texensis Chloris truncata Chloris ventricosa Chloris verticillata Chloris virgata (sinoniem: Chloris compressa) Jepson Manual Treatment USDA Plants Profile Grass Manual Treatment Geargiveer 11 Junie 2011 op Wayback Machine


Die NG gemeente Parow-Oos was 'n gemeente van die Nederduitse Gereformeerde Kerk in Parow wat by die NG gemeente Tygerberg ingelyf is, waarna Tygerberg met Parow-Wes en Parow-Nuutbegin saamgesmelt het as die nuwe NG gemeente Parow. Die naam van hierdie gemeente was voorheen Tierberg, aangesien dit aan die voet van die Tierberg, of Tygerberg, geleë was. Hierdie naam het egter verwarring geskep en is gevolglik in 1949 na die huidige verander. Parow-Oos is op 13 Maart 1941 in 'n kerksaaltjie na aan Voortrekkerweg gestig. Hierdie saaltjie het as vergaderplek gedien vir die lidmate van Parow-gemeente wat destyds in dié omgewing gewoon het. 'n Gedeelte van die oprigtingskoste aan die saaltjie verbonde, en wel die bedrag van £750, is as bruidskat deur die moedergemeente geskenk. As konsulent is ds. J.C.N. Mentz van Parow benoem, wat hom besonder vir die afstigting beywer het. Die eerste leraar was ds. J.F. Myburgh, wat saam met sy ywerige kerkraad dadelik met die aankoop van grond, die bou van 'n ruimer plek van aanbidding en ook 'n doeltreffende pastorie begin het.


Polis, meervoud poleis (Oudgrieks: πόλις, πόλεις) beteken stad in Grieks. Dit is ook vir ’n sosiaal-politieke of sosiaal-geografiese gegewe gebruik. Die term dui ook dikwels op ’n Griekse stadstaat. Die Griekse polis het in die Argaïese tydperk ontstaan en het bestaan tot in die Romeinse tyd. Hierdie artikel is ’n saadjie. Voel vry om Wikipedia te help deur dit uit te brei.


Sir George Herbert Farrar (1859 - 1915) was 'n goudmagnaat en soldaat. Hy is in Cambridge, Engeland gebore. Hy kom saam met sy broer, Sydney, in Suid-Afrika aan. Hy speel 'n belangrike rol in die oopstelling van die oostelike goudvelde en in 1893 stig hy die East Rand Proprietary Mines, een van die grootstes ter wêreld. Hy was 'n ondersteuner van die Reform Commitee en is as een van die belhamels van die Jameson-inval wat regter Reinhold Gregorowski ter dood veroordeel. Sy vonnis word versag en word met £25 000 beboet. Hy onderskei hom in die Tweede Vryheidsoorlog en word later voorsitter van die Kamer van Mynwese. Hy speel 'n belangrike rol in die politiek onder die Kroonkoloniebewind. Hy sterf in 'n treinongeluk terwyl hy op krygsdiens was in Suidwes-Afrika. Farrar is in Bedfordview, oos van Johannesburg, begrawe. Die voorstad Farrarmere, Benoni is na genoem. Ensiklopedie van Suidelike Afrika, Eric Rosenthal, 1967 "Sir George Farrar - a Boksburg pioneer Randlord" (in Engels). Geargiveer vanaf die oorspronklike op 21 Maart 2016. Besoek op 23 April 2016.


Die NG gemeente Paul Roux is ’n gemeente van die Nederduitse Gereformeerde Kerk op die Vrystaatse dorp Paul Roux. Dis een van die 60 oudste gemeentes in die Vrystaatse Sinode. Die dorp en gemeente heet na genl. ds. Paul Roux en is op 25 Junie 1914 gestig, drie jaar en weke ná sy dood. Ds. C.A. van der Merwe was die eerste konsulent en L.N. de Jager scriba. Intussen het die Rebellie gewoed en 'n derde beroep is uitgebring, op ds. H.A. Boshoff, wat op 20 November 1915 antwoord dat hy die beroep sal aanneem, mits die gemeente gewillig is om te wag totdat hy uit die gevangenis is. Op 25 Februarie 1916 is hy ontvang en bevestig. Einde 1918 is ds. Boshoff oorlede aan griep. Op 18 Augustus 1919 is 'n derde beroep, op ds. C.W. Retief, uitgebring, wat op 2 November 1919 bevestig is. Op 27 Mei 1945 ontvang ds. Retief demissie ná byna 26 jaar diens. (Hy en ds. Boshoff is albei op die kerkperseel begrawe.) Op 2 Junie word ds. H.J.C. Reyneke beroep en in September bevestig.


Vlakfontein is 'n dorpie in Emakhazeni Plaaslike Munisipaliteit onder die Nkangala-distriksmunisipaliteit in Mpumalanga, Suid-Afrika. Lys van dorpe in Suid-Afrika Op Pad in Suid-Afrika. B.P.J. Erasmus. 1995. ISBN 1-86842-026-4 Hierdie artikel is ’n saadjie. Voel vry om Wikipedia te help deur dit uit te brei.


Vaal Marina is 'n vakansieoord geleë op die Vaaldam se oewer in Gauteng, Suid-Afrika. Lys van dorpe in Suid-Afrika "Hoofplek Vaal Marina". Sensus 2011. Hierdie artikel is ’n saadjie. Voel vry om Wikipedia te help deur dit uit te brei.


X-strale of x-strale is elektromagnetiese strale soortgelyk aan radio-, hitte- en ligstrale. Hulle het egter baie korter golflengtes en kan deur liggame of voorwerpe dring wat opaak (ligondeurdringbaar) is. X-strale dek die volgende gedeelte van die elektromagnetiese spektrum: 30 EHz – 30 PHz en golflengtes van 0,01 nm – 10 nm. Hulle het ’n energie van tussen 124 eV en 124 keV. Die term röntgenstrale, wat soms daarvoor gebruik word, is genoem na Wilhelm Röntgen, wat gewoonlik die krediet daarvoor kry dat hy dit ontdek het; hy het dit "X-strale" genoem om ’n onbekende soort straal aan te dui. X-strale met ’n hoë fotonenergie (bo 5-10 keV; ’n golflengte onder 0,2-0,1 nm) word "harde X-strale" genoem, en dié met ’n lae energie "sagte X-strale". Vanweë die deurdringingsvermoë van harde X-strale word hulle algemeen gebruik om die binnekant van voorwerpe te sien, byvoorbeeld in mediese radiografie en lughawesekuriteit. Die term "X-straal" word algemeen gebruik vir ’n radiografiese beeld asook vir die metode self.


Die Nuwe Kadampa-tradisie is ’n tak van Boeddhisme wat in 1991 in Engeland gestig is. In 2003 is die woorde "Internasionale Kadampa-Boeddhiste-unie" (IKBU) agteraan die oorspronklike naam gevoeg. Dit is ’n wêreldwye organisasie wat in Engeland geregistreer is as ’n welsynorganisasie sonder winsbejag. Die stigter van dié tradisie is Geshe Kelsang Gyatso, ’n monnik, onderwyser en skrywer. Die organisasie lys meer as 200 sentrums en sowat 900 klasse/studiegroepe in 40 lande. In Suid-Afrika is ook ’n sentrum: die Tushita Kadampa-Boeddhistesentrum is in Rondebosch, Kaapstad. Cozort, Daniel (2003). The Making of the Western Lama. Aangehaal in Heine, S., & Prebish, C. S. (2003). Buddhism in the modern world: Adaptations of an ancient tradition. New York: Oxford University Press. p. 230. NKT-IKBU Oorsig, URL besoek op 2009-12-24. Smith, Jean (1999). Radiant Mind: Essential Buddhist Teachings and Texts. New York: Riverhead Books. p. 324. Center.org/en/centers "Kadampa-sentrums" Check |url= value (hulp). Kadampa Buddhism. NKT-IKBU. 2013.


Vipassana (Pali) of vipaśyanā (विपश्यना, Sanskrit) in Boeddhisme beteken "insig" in die ware aard van realiteit, of die drie kenmerke van die bestaan: verganklikheid, lyding en die besef van die nie-self. Vipassana-meditasie is ’n antieke praktyk wat deur Boeddhas geleer is en later weer bekendgestel is. Dit het gewild geraak danksy Mahasi Sayadaw, S.N. Goenka en die Vipassana-beweging. Dit behels bewustheid van asemhaling en van gedagtes, gevoelens en optrede, en word gebruik om insig te kry in die drie kenmerke van die bestaan. Wêreldwyd is verskeie sentrums wat Vipassana-meditasie beoefen. In Suid-Afrika is die Dhamma Pataka in Worcester naby Kaapstad. "Essentials of Mahamudra: Looking Directly at the Mind, by Khenchen Thrangu Rinpoche". Amazon.com. Besoek op 2013-05-30. Henepola Gunaratana, Mindfulness in plain English, Wisdom Publications, pg 21. King 1992, p. 132-137. Nyanaponika 1998, p. 107-109. Koster 2009, p. 9-10. McMahan 2008. King, Winston L. (1992), Theravada Meditation.


Byewas is 'n natuurlike was ('n vetterige stof) wat heuningbye vervaardig om hul heuningkoeke te bou. Die koeke bestaan uit selle waarin heuning opgegaar word. Die selle dien ook as bewaarplekke van die jongbye (larwes en papies) van die korf. Byewas word deur agt waskliere in die abdominale segmente 4 tot 7 van werkersbye gevorm. Die was word in skoonheidsmiddels en die farmaseutiese bedryf gebruik. Groot hoeveelhede byewas word vir die vervaardiging van kerse aangewend. Daarteenoor speel dit net 'n klein rol in die chemiese bedryf, byvoorbeeld om skiwas van te maak. Lekkers van gelatien gebruik soms byewas as 'n bedekking. In die geneeskunde word byewas soms in medikasie vir hoes en verkoue, asook die behandeling van spierpyn, gebruik. Dit is 'n stewige stof met 'n betreklik hoë molekulêre gewig. Dit smelt tussen 62 en 65°C. Byewas bestaan hoofsaaklik uit esters van vetsure en verskeie lang-ketting-alkohole. Wikimedia Commons het meer media in die kategorie Byewas. Hierdie artikel is ’n saadjie. Voel vry om Wikipedia te help deur dit uit te brei.


Die Chinese Keiserryk het tussen 221 v.C. en 1911 bestaan. Verskeie dinastieë het in dié tyd regeer. Voor 221 v.C. het verskeie onafhanklike vorstedomme in China bestaan. In 221 v.C. is China verenig onder die eerste keiser, Qin Shi Huangdi (wat "Eerste keiser van die Qin" beteken), en hy het die Qin-dinastie gestig. Tydens die Han-dinastie (206 v.C. - 220 n.C.) is die ryk uitgebrei tot in Korea, Viëtnam en Sentraal-Asië. Hierna het ’n tydperk van verwarring gevolg: kortstondige dinastieë het mekaar vinnig opgevolg. Een van die stiller tye in dié periode was die Tang-dinastie (618-907). Dié dinastie was ’n bloeityd vir China. Onder die keisers van die Tang is onder meer ’n eksamenstelsel ingevoer: elkeen wat ’n amptenaar wou word, moes ’n reeks eksamens slaag. Vanaf die 9de eeu het die mag van die keiser toegeneem en het die ekonomiese sentrum na die suide geskuif. Marco Polo het China glo omstreeks 1280 besoek toe die Mongoolse Yuan-dinastie aan die bewind was.


Die South African Motor Corporation, algemeen bekend as Samcor, was 'n Suid-Afrikaanse motorvervaardiger wat in 1985 geskep is deur die samesmelting van die Suid-Afrikaanse filiaal van Ford en Sigma (voorheen bekend as Amcar – American Motor Corporation), wat Mazdas vervaardig het vir die plaaslike mark. In 1988 het Ford weens politiek onttrek uit Suid-Afrika en sy belang in Samcor verkoop. As 'n gevolg van die samesmelting, het Ford en Mazda hulle modelle begin deel in Suid-Afrika, soos hulle toe reeds in ander markte gedoen het. Die Europees-gebaseerde Ford Escort en Sierra is vervang deur die Laser/Meteor en Telstar, gebaseer op onderskeidelik die Mazda 323 en 626. Die omruil van Mazda- en Fordmodelle se kentekens was minder gewild gewees by Suid-Afrikaanse kopers as in ander lande, soos Australië en Japan. Bykomend tot Ford en Mazda produkte, het Samcor ook Mitsubishi handelsvoertuie gebou, soos die Mitsubishi L300 minibus wat as die Ford Husky ontplooi is. In 1994 het Ford 'n 45 persent aandeel in Samcor gekoop, en in 1998 die oorblywende deel. Hierna is Samcor hernoem na die Ford Motormaatskappy van Suidelike Afrika.


Hierdie bruingeel siersteengebou, op die Hatfieldkampus van die Universiteit van Pretoria, toon invloede van die eenvoud van die Moderne styl en is tipies van die Pretoriase Baksteenargitektuur. Dit is tydens die oorlogsjare gebou om die nuutgestigte Departement Liggaamlike Opvoeding te huisves, en is amptelik op 8 Oktober 1948 geopen. As gevolg van die beperkings van die oorlog, moes boukoste so laag moontlik gehou word en die bou van die beplande swembad en sluitkassies het nooit gerealiseer nie. Sluitkassies is egter in 1952 geïnstalleer en in 1974 is ’n groter vleuel aangebou. Die gebou het oorspronklik uit twee gimnasiumsale, lesingsale en kantore bestaan. In 1982 het die Departement Liggaamlike Opvoeding na die nuwe Sportsentrum verhuis. Die gebou word tans deur die Departement Visuele Kunste beset. Universiteit van Pretoria: Kampusgebouegids, 2008, besoek op 31 Mei 2015 Hierdie artikel is ’n saadjie. Voel vry om Wikipedia te help deur dit uit te brei.


French Toast is 'n rolprent wat op 24 April 2015 in Suid-Afrika vrygestel is. Die rolprent is deels in Frankryk en deels in Suid-Afrika geskiet. Groot dele van die dialoog is in Afrikaans, Frans en Engels. Die rolprent is 'n romantiese komedie. Dit het geen ouderdomsperk nie en is geskik vir die hele gesin. Lika Berning en Thierry Ballarine vertolk die hoofrolle as Lise le Roux en Jean-Pierre Baptiste onderskeidelik. Van die ander akteurs wat in die film speel: Paul du Toit Deon Lotz Helene Lombaard Die rolprent handel oor fotograaf Lise le Roux (Lika Berning) wat saam met haar pa op 'n wynplaas naby Stellenbosch woon. Lise se ma, wat lank gelede oorlede is, het as simbool van haar nagedagtenis 'n geheime familieresep vir Franse braaibrood nagelaat. Op 'n reënerige dag ontdek Lise haar ma se ou dagboek en vind tot haar verbasing uit dat sy ‘n broer of suster iewers in Frankryk het. Ondanks die feit dat Theo, haar pa se regterhand-wynmaker, op die punt staan om haar te vra om te trou, besluit Lise om na Parys te vertrek op soek na haar broer of suster en hopelik 'n stukkie waarheid oor haar ma uit te vind.


Die Universiade is 'n internasionaal sportbyeenkoms vir universiteitstudente. Die geleentheid word deur die FISU (International University Sports Federation of Fédération internationale du sport universitaire) georganiseer. Die naam is 'n kombinasie van die woorde "Universiteit" en "Olimpiade". In Engels word dit ook soms die "World University Games" of "World Student Games" genoem. Die Universiade word elke twee jaar gehou. Dit bestaan uit 'n somer- en 'n winterprogram. Beide vind meestal in dieselfde jaar plaas. Die somer- en winterprogramme word afsonderlik van melkaar deur 'n gasstad georganiseer. Ongeveer 8 000 studente neem aan die somer-, en sowat 3 500 aan die winterprogram deel. In 1923 is 'n "International Universities Championship" reeds in Parys gehou. Dit is deur die "Union Nationale des Étudiants Français" (UNEF) georganiseer. Vanaf 1924 organiseer die "Confédération Internationale des Étudiants" (CIE) elke somer 'n sportbyeenkoms vir studente, wat in 1930 die naam "International University Games" kry. Die byeenkoms is vir die laaste keer in 1939 aangebied. In 1947 organiseer die "Fédération Internationale du Sport Universitaire" (FISU) weereens 'n sportbyeenkoms.


Jaco Jacobs (gebore 1980) is ’n Suid-Afrikaanse kinderboekskrywer wat reeds meer as 170 boeke gepubliseer het. Sy boeke het al meer as 1 miljoen eksemplare verkoop en is in Engels en Italiaans vertaal. Hy is onder meer bekend as skrywer van die topverkoper-jeugroman Suurlemoen! (wat in 2014 verfilm is). Hy publiseer ook verskeie verhale onder skuilname. As Tania Brink publiseer hy liefdesverhale vir meisies en as Lize Roux publiseer hy die Stalmaats-reeks. Jaco Jacobs is op 22 Februarie 1980 in Carnarvon in die Karoo gebore. Hy het op skool reeds begin om vir tydskrifte soos Sarie kortverhale te skryf, hy neem ook al in sy skooldae aan skryfkompetisies deel. In 1998, in sy matriekjaar is hy die hoofseun van Hoërskool Carnarvon. In matriek het hy onder meer die Poortprys vir Prosa en die Poorprys vir Poësie van die Suid-Afrikaanse Akademie vir Wetenskap en Kuns ontvang. Hierna studeer hy vanaf 1999 verder aan die Universiteit van die Oranje-Vrystaat waar hy in 2001 die B.A.-graad in Kommunikasiekunde met lof verwerf. In hierdie jaar verwerf hy die dekaansmedalje as die beste voorgraadse student in die Fakulteit Geesteswetenskappe en in 2002 kry hy erekleure in letterkunde op grond van die publikasie van sy jeugboeke.


British Fashion Council Londen  Verenigde Koninkryk Stigting 6 Januarie 1983 Organisasievorm Nie-winsgewende organisasie Voorsitter Stephanie Phair Webtuiste britishfashioncouncil.com Die British Fashion Council (Britse Moderaad, kort BFC) is 'n nie-winsgewende besigheidsvereniging wat in 1983 deur Britse modeontwerpers in die lewe geroep is. Sy hoofdoelwit is die bemarking van Britse ontwerpersmode in die Verenigde Koninkryk en in die buiteland. Een van sy hoofaktiwiteite is die organisasie van die modeskou London Fashion Week wat twee keer per jaar in Februarie en September gehou word om die nuutste skeppings van Britse modeontwerpers aan invloedryke internasionale gehore soos persoonlikhede uit die media- en kleinhandelbedryf bekend te stel. Die BFC word onder meer geborg deur entrepreneurs uit die Britse mode- en ander bedrywe, die Britse regering, die burgemeester van Londen en die Europese Streeksontwikkelingsfonds. britishfashioncouncil.com: About the BFC. Besoek op 19 April 2016


Die Gereformeerde kerk Delarey was ’n gemeente van die Gereformeerde Kerke in Suid-Afrika, deels in Roodepoort en deels in Johannesburg, waarvan die naam in 1998 Bergbron geword het nadat Johannesburg-Wes en die Melville-gedeelte van die Gereformeerde kerk Johannesburg-Noord by Delarey ingelyf is. Voor die Gereformeerde kerk Roodepoort (soos Florida aanvanklik bekendgestaan het) in 1942 tot stand gekom het, het lidmate in die gebied Roodepoort-Maraisburg een wyk van die Gereformeerde kerk Krugersdorp gevorm en later twee. Hulle het gewoon in Roodepoort, Hamberg, Florida, Maraisburg, Delarey, Weltevreden, Fairland en Boskop. Vir hulle is maandeliks ’n erediens in die Baptistekerk in Roodepoort gehou, maar Nagmaal het hulle in Krugersdorp gevier. Op 13 Desember 1930 het die Gereformeerde kerk Johannesburg-Wes van die Gereformeerde kerk Johannesburg afgestig. Twee jaar later het die attestate (lidmaatskapsertifikate) van die lidmate wat in Maraisburg en Delarey gewoon het, na Johannesburg-Wes gegaan. In 1935 het dié van Weltevreden, Fairland en Boskop ook gevolg. Van 1936 af het die lidmate in dié geweste toegeneem danksy die ontwikkeling van die buurte Ontdekkers en Florida-uitbreidings A en B.


Die Gereformeerde kerk Gobabis is die oudste Gereformeerde gemeente in Namibië. Einde 2015 was dit, wat sieletal betref (300), die naasgrootste van die tradisionele Gereformeerde kerke in dié land. Die stigting van die Gereformeerde kerk Gobabis was ’n regstreekse gevolg van die repatriasie van amper 2 000 Angola-Afrikaners, oorlewendes en nasate van die Dorslandtrekkers van die 1880's en byna almal lidmate van die Gereformeerde Kerk, van wie die laaste in 1929 in Suidwes-Afrika aangekom het. Van laat in die 19de eeu met die stigting van die NG gemeente Mariental (as Gibeon, 1898) tot in 1930, toe dié kerkverband reeds vyf gemeentes in Suidwes-Afrika gehad het, was dit die enigste van die drie Afrikaanse Kerke wat in die mandaatgebied bedrywig was. In 1930 het drie Gereformeerde kerke kort ná mekaar tot stand gekom, en wel Gobabis, Outjo en Aranos. Al was die Angola-Afrikaners meestal Gereformeerdes, was daar ook lidmate van die Hervormde Kerk onder hulle, wat verklaar waarom die eerste drie Hervormde gemeentes ook so te sê meteens tot stand gekom het, hoewel eers in 1937: Gobabis (31 Julie), Otjiwarongo (21 Augustus) en Grootfontein (4 September).


Blyvooruitzicht is 'n goudmyndorpie op die Wesrand in Gauteng, Suid-Afrika. Dit is ongeveer 3,5 km suid van Carletonville en 80 km wes van Johannesburg geleë. "Hoofplek Blyvooruitzicht". Sensus 2011. Hierdie artikel is ’n saadjie. Voel vry om Wikipedia te help deur dit uit te brei.